26 Ιουνίου 2018 26 Ιουνίου 2018 από nikos Adamopoulos\nΕξακολουθητικός και μόνιμος (από έτους) υβριστής μας, σαν πολλούς άλλους, μας έστειλε ένα λινκ. Και με αφιέρωση: “Στον εχθρό της παρίδας μας”!\nΣτο youtube που ανοίξαμε είναι μια παιδικική χορωδία. Ψέλνει καλλίφωνα και με συγκίνηση τον εθνικό μας ΄Υμνο. Πίσω τους, κυμάτιζε η γαλανόλευκη . Και τα παιδάκια από 7-12 χρόνων ,ντυμένα όλα με μπλέ παντελονάκια-φούστες και άσπρα πουκάμισα. ΄Ηταν όντως χάρμα οφθαλμών.\nΕυχαριστούμε τον αποστολέα και του αφιερώνουμε κι εμείς με τη σειρά μας τις παρακάτω γραμμές:\n΄Υμνος εθνικός, λοιπόν. Αλλά και ύμνος του Ολυμπιακού, του Παναθηναϊκού, Ακάθιστος και …Καθιστός.\nΟι ΄Υμνοι και οι σημαίες, όμως, όλων των ειδών, ιστορικά, ξέρουμε εμείς πως είναι γραμμένοι και ραμένοι με αίμα, βία και αντιπαλότητα. Και ουδείς οφείλει ουδένα σεβασμό σε σύμβολα βίας, μίσους και εγκλήματος.\nΕίμαστε εμποτισμένοι οι σημερινοί, νέοι και πρεσβύτεροι, “μέχρι μυελού οστέων” ,με μολυσμένο αίμα. Ελπίζουμε για τις γενιές που έρχονται, όταν πια θα έχουμε φύγει εμείς, να καθιερωθεί υποχρεωτικά και δια… ροπάλου, οριστική και ολική “αιμοκάθαρση”. ΄Ετσι μόνο θα θεραπευτούν από τούτη τη μάστιγα του εθνικισμού και της πατριδοκαπηλίας οι μελλοντικοί ανθρωποι.\nΘυμάμαι σαν να είναι τώρα την τελική μεταπτυχιακή εργασία , ενός Αμερικανού συμφοιτητή στο πανεπιστήμιο, πριν χρόνια, με θέμα σχετικό με τον πατριωτισμό και τον εθνικισμό. Τον έβαλε, μάλιστα, ο επιβλέπων να τη διαβάσει στην αίθουσα.\nΞεκινούσε έτσι :\nΟ γείτονάς μου, ο Ντόναλντ, είναι βετεράνος του Βιετνάμ. ΄Εχασε και τα δυο του πόδια σε εκείνο τον πόλεμο. Κάθε 4η Ιουλίου, ημέρα της ανεξαρτησίας των ΗΠΑ, χρόνια τώρα ,ο Ντόναλντ ξυπνούσε πρωί, έβαζε τη στολή και τα παράσημά του ,έβγαινε με το αναπηρικό καροτσάκι του στον κήπο, άναβε το μπάρμπεκιου πέταγε στις φλόγες την αστερόεσσα και όσο καιγόταν το πανί, εκείνος χαιρετώντας στρατιωτικά έψελνε τον αμερικάνικο εθνικό ΄Υμνο. ΄Οταν τελείωνε, έβγαζε ένα χαρτί, διάβαζε μεγαλόφωνα ονόματα από μια λίστα, μετά από κάθε όνομα, έκανε μια παύση και αμέσως ύστερα κραύγαζε με οργή. “΄Ηταν 22 ,23, 24…ετών. Τον δολοφόνησε μια ανέντιμη και ανάξια πατρίδα”!\nΚι όταν απόσωνε τα ονόματα, πετούσε το χαρτί της λίστας στο φωτιά που σιγόσβηνε, χαιρετούσε πάλι στρατιωτικά και κραύγαζε ρυθμικά . “Σκοτώστε πριν είναι αργά τις πατρίδες όλου του κόσμου”!\nΣήμερα που ξαναθυμήθηκα εκείνη τη σκηνή, συλλογιέμαι με συγκίνηση. Ο Ντόναλντ δεν είχε υποψιαστεί απλώς τι σημαίνουν πατρίδες και εθνικά σύμβολα. Είχε οικτρά βιωμένη, αργασμένη στο ανάπηρο κορμί του την απάτη και την υποκρισία των πατριωτών . Είχε δίκιο ο Εγγλέζος σοφός: “Ο πατριωτισμός είναι το καταφύγιο των απατεώνων”. Των Νίξον και των Φορντ.\nΣυγχώρησε μας,Ντόναλτ ,που ακόμα εμείς σήμερα, δεν καταφέραμε να “σκοτώσουμε” τέτοιες πατρίδες. Δε νικιούνται εύκολα τα ζόμπι του πατριωτισμού . Είναι παντού.\nΘα έρθει όμως η ημέρα που ο κόσμος όλος θα είναι ΕΝΑ. ΜΙΑ ΠΑΤΡΙΔΑ, ΕΝΑ ΕΘΝΟΣ, ΜΙΑ ΦΥΛΗ!\n1. Εκτακτο: Ανεξαρτητοποιήθηκε ο Γιώργος Λαζαρίδης των ΑΝΕΛ\nΣκοπιανό. “Δεν μπορώ να σηκώσεω αυτό το βάρος στη συνείδησή μου».\nΕμείς, δηλαδή, που δε θεωρούμε βάρος το “Μακεδονικό” ,σύμφωνα με το Λαζαρίδη, είμαστε….ασυνείδητοι!\nΤην έδρα στο μεταξύ θα την κρατήσει, ενώ ένας ηθικός και ακέραιος θα την είχε παραδώσει εκεί που ανήκει. Αυτό, όμως το σηκώνει η (χαλαρή εδώ) συνείδησή του. Και πώς να την παραδώσει; Κάπου 7 χιλιάρικα το μήνα είναι αυτά. Πέρα από τα άλλα τυχερά.\nΣε ποιον τα λένε αυτά κάτι συτημικοί Καραγκιόζηδες σαν ελόγου του και τον Δημ.Καμμένο; Δεν πείθουν πια. Τα παρασκήνια τα ξέρουμε. Πώς, δηλαδή, αποφάσισαν να το παίξουν “ήρωες”. Η αποστασία υπήρξε ανέκαθεν και επικερδής και συνήθης στη χώρα μας.\n2. Επιμένει η Ολλανδία: Αλβανία-ΠΓΜ δεν έχουν σημειώσει πρόοδο για ένταξη στην ΕΕ\nΕνώ η Ελλάδα,όταν μπήκε στην Κοινότητα και στην ΟΝΕ είχε σημειώσει καταπληκτική πρόοδο! Τί μας λέει ο Ολλανδός τώρα;\n3. Κικίλιας: Η συμφωνία των Πρεσπών είναι η μεγαλύτερη αναντιστοιχία μεταξύ κυβέρνησης-ελληνικού λαού\nΑυτή είναι η μεγαλύτερη αναντιστοιχεία και όχι τα 4 εκατ. πολίτες από τα 10, που απέχουν από τις εκλογές. Αυτό καταλαβαίνει ως ανήθικο ο ΝεοΔημοκράτης.\nΣιχαμαρή υποκρισία! Αλλά είπαμε.Ποιος σοβαρός και έντιμος θα πήγαινε για πολιτικός; Κάτι σαν τον Κικίλα μόνο διαλέγουν τέτοιο δρόμο. Εξ ου και οι ανηθικότητες που ξεστομίζουν κάθε τόσο.\n4.Μίκης Θεοδωράκης: Εξευτελιστικό μια κυβέρνηση του 20% να αποφασίζει χωρίς να δίνει λογαριασμό σε κανένα\nΜέτρησε ο Μίκης τα ποσοστά και τα βρήκε 20% !Είδατε πως δε σώζεσαι, έστω κι αν είσαι μεγάλος μουσικοσυνθέτης ; Ο φανατισμός έχει περισσότερη δύναμη κι απ΄αυτήν της τέχνης. Γι΄αυτό γίνεται κανείς μικρός, ανήθικος και απολίτικος.\n5. Κώστας Γεωργουσόπουλος: «Οι καλοί, οι κακοί και οι άσχημοι της Επιδαύρου»\nΟταν κατέβηκε για πρώτη φορά ο Κατράκης στην Επίδαυρο, κι όπως έλεγε ο ίδιος, αν και κομμουνιστής ήταν επί χούντας, και μάλιστα χωρίς να του ζητήσουν να υπογράψει χαρτί, δεν ήξερε τον χώρο. Κανείς δεν τον ειδοποίησε, δεν τον προστάτευσε. Του είχε φτιάξει ένα είδος εξέδρας ο Διονύσης Φωτόπουλος, σαν τον βράχο του Προμηθέα Δεσμώτη, οπότε αλλοιώθηκε η σχέση του με το περιβάλλον. Ηταν πιο πάνω από την ορχήστρα και η φωνή του έφευγε, χανόταν. Αυτή η φωνή, η τελειότερη φωνή του ελληνικού θεάτρου, χανόταν…. Δεν ακουγόταν. Πιθανόν να τον άφησε ο ίδιος ο Μουζενίδης απροστάτευτο».\nΟταν ήρθε στην Ελλάδα ο ρώσος σκηνοθέτης Εφραίμ, που τον κάλεσε η Καρέζη για να ανεβάσει «Ηλέκτρα», βρεθήκαμε ένα βράδυ όλοι μαζί. Εγώ εκτός από φίλος της Τζένης ήμουν και ο μεταφραστής. Μου ζήτησε ο Εφραίμ να του διαβάσω όλο το κείμενο στα ελληνικά. Μετά ζήτησε από τον Καζάκο να τον πάει την άλλη μέρα στην Επίδαυρο. Οταν γύρισαν, ξαναβρεθήκαμε. Και τότε ο Εφραίμ τους είπε: Τι σχέση έχω εγώ με αυτόν τον χώρο; Εγώ ανεβάζω Τσέχωφ στο μικρό κλειστό Θέατρο Τέχνης της Μόσχας. Δεν τον ξέρω τον χώρο και νομίζω ότι δεν θα θέλετε να με ρεζιλέψετε -κι έτσι της ανέβασε τον «Βυσσινόκηπο». Μετά η Τζένη πήγε στην Επίδαυρο με τον Στούρουα, έναν σκηνοθέτη που ήταν αλαζών, έξοχος για τα πράγματα που έκανε στην πατρίδα του, την Γεωργία. Στην Επίδαυρο πήγε ξυπόλυτος στ΄αγκάθια και κατέρρευσε…\nΣτην Επίδαυρο, ο σκηνοθέτης είναι πιο καθοριστικός από τον ηθοποιό. Δεν μπορεί να μην φταίει ο έμπειρος Ευαγγέλατος όταν πήρε τον Μιχαήλ Μαρμαρινό να παίξει Ιάσονα στη «Μήδεια». Θυμάστε εκείνη την κωμική σκηνή; Γελούσε όλο το αμφιθέατρο όταν μπήκε μέσα… Βέβαια εκεί ο Μαρμαρινός άλλαξε από τον πρόβα και έκανε κάτι άλλο στην παράσταση, σχεδόν τον υπονόμευσε.\nΟ Κουν έκανε πολύ καιρό για να καταφέρουν οι ηθοποιοί του από το μικρό θεατράκι στο υπόγειο να βγουν στην Επίδαυρο. Ηταν λάθος να πιστεύεται ότι ο Τσάτσος κατέβασε τότε τους «Ορνιθες» από το Ηρώδειο. Η παράσταση ήταν άθλια -πέσανε τα σκηνικά, η πάροδος παίχθηκε τρεις φορές. Ενας φίλος του Τσαρούχη φώναξε αίσχος… Γιατί αυτά τα παιδιά του Κουν δεν μπορούσαν να επικοινωνήσουν στον μεγάλο χώρο. Αλλά το έφτιαξε, γιατί ήταν έξυπνος ο Κουν. Και την επόμενη χρονιά οι «Ορνιθες» πέτυχαν. Αλλαξε στη χορογραφία τη Ραλλού Μάνου και έβαλε την Ζουζού Νικολούδη, που δημιούργησε κάτι το απόλυτο. Ο Μπεζάρ αργότερα κράτησε την χορογραφία της Νικολούδη σε παράστασή του.\nΤο θέμα του Αριστοφάνη είναι τεράστιο. Κατ΄αρχήν δεν μεταφράζεται. Εχω μεταφράσει εννέα από τις έντεκα κωμωδίες. Δεν μεταφράζεται αν δεν κάνεις αναλογία. Η γλώσσα των τραγικών δεν μιλήθηκε ποτέ από κανέναν στην Αθήνα, είναι ένας ποιητικός κώδικας. Του Αριστοφάνη ήταν η καθημερινή γλώσσα και είναι γεμάτη από ιδιόλεκτα, από τη γλώσσα της πιάτσας, των παιδιών, των ομοφυλόφιλων… Οπως θα δυσκόλευε μετά από 2.000 χρόνια ο Σακελλάριος και ο Ψαθάς. Πρέπει να βρεις αναλογίες, με μεγάλη ελευθερία αλλά και σεβασμό στο ήθος.\n«Εγώ πιστεύω ότι όταν ένα θέατρο έχει ξεκινήσει με τις συγκεκριμένες προδιαγραφές, όπως η Επίδαυρος πρέπει να παραμείνει στο είδος του. Στο Μπαϊρόιτ δεν θα παιχθεί ποτέ ο Μότσαρτ, μόνον Βάγκνερ. Γιατί τηρεί την παράδοση. Δεν καταλαβαίνω γιατί στην Επίδαυρο δεν παίζεται αποκλειστικά αρχαίο δράμα. Εγώ έχω προτείνει να γίνει άνοιγμα και στη λατινική δραματουργία -Σενέκας, Πλαύτος, Τερέντιος… Επίσης δεν καταλαβαίνω γιατί δεν γίνεται διεθνές και μια επιτροπή, που να αλλάζει κάθε χρόνο, να βραβεύει την καλύτερη παράσταση. Και να παίζονται παραστάσεις από άλλες γλώσσες.\nΟ Σεφερλής είναι ένας πολύ καλός κωμικός και θα μπορούσε να είναι ένας πολύ καλός αριστοφανικός, με έναν άξιο σκηνοθέτη. Για μένα είναι πολύ σημαντικότερος από παλιούς της επιθεώρησης που δοξάστηκαν. Γράφει κείμενα, τραγουδάει, χορεύει κι έχει ένα επικοινωνικό χάρισμα με το κοινό που το είχε πιθανόν ο Σταυρίδης. Δεν έχει σχέση με αυτό που κάνει στην τηλεόραση. Και δεν υπολείπεται όσων κατεβαίνουν φέτος στην Επίδαυρο. Κάποιοι άλλωστε έχουν αποτύχει, όπως ο Βέγγος. Γιατί ήταν εκτός ρυθμού.Ο Βέγγος ήξερε να τρέχει κι εκεί δεν έτρεχε. Δεν γράφτηκε επάνω του ο Αριστοφάνης, δεν ήταν ο Θου Βου…\nΟ Χορν, η Λαμπέτη δεν έπαιξαν ποτέ τραγωδία: Και οι δύο ήξεραν τα όριά τους. Η ευαισθησία της Λαμπέτη ήταν κλειστού χώρου. Ο Χορν δεν ήταν καλός στο Ηρώδειο, και υπέστη μια ταπείνωση όταν το κοινό του φώναζε «δεν ακούμε» στο «Τίμωνα τον Αθηναίο»… Δεν είχε κανέναν λόγο να το κάνει…\nΟταν μου έχει γίνει πρόταση το Πάσχα να μεταφράσω κωμωδία για το καλοκαίρι, καταλαβαίνετε τι θα πει… Εγώ είπα όχι, αλλά κάποιος άλλος είπε ναι. Στον Αριστοφάνη οι παραστάσεις βασίζονται στον ηθοποιό. Αλλά απαιτούν σκηνοθέτη. Το καλύτερο που έχει να κάνει ο Τσιάνος, κι αυτό το λέω δημοσίως, είναι να μην μεταφράζει. Γιατί δεν το κατέχει και διασκευάζει μεταφράσεις άλλων».\nΟ Θανάσης Βέγγος – Αχαρνής του Αριστοφάνη. Φωτογραφία: NDP\n«Τον Μπλάνα τον αμφισβητεί η ίδια του η περιπέτεια ζωής. Δεν είναι φιλόλογος… Μα είναι ποτέ δυνατόν να μεταφράζεις αν δεν είσαι φιλόλογος; Σαν να μου πεις ότι θα γράψεις μια συμφωνία χωρίς να ξέρεις μουσική. Γίνεται; Ακουμπάει σε άλλες μεταφράσεις…\n«’Ενας καλός λόγος» με τον Αργύρη Πανταζάρα\nΕχουμε καλούς ηθοποιούς, καλά εργαλεία. Και δεν μιλάω για τη γενιά του Μιχαλακόπουλου, του Τσακίρογλου, που το έχουν αποδείξει. Σήμερα ο Πανταζάρας είναι μεγάλος ηθοποιός, ξέρει τα όριά του, τα προσόντα του που σέβεται τον εργαλείο του και τα κείμενα… Η Καρυοφυλλιά, η Κονιόρδου. Η Αμαλία Μουτούση, σπουδαία ηθοποιός, που είναι αδικημένη για μένα λόγω των επιλογών της, είναι πολύ σημαντική. Είναι θέμα γενικότερης κουλτούρας στην εφηβεία, μιας εποχής επανάστασης και μοντερνισμού, προτύπων που πήγαν σε ακραίες λύσεις. Η Ολια Λαζαρίδου είναι σπουδαία, η Μαρία Πρωτόπαππα. Η Λένα Παπαληγούρα είναι μια καλή ηθοποιός. Ο Στάνκογλου είναι σπουδαίος. Ο Χρίστος Στυλιανού από το ΚΘΒΕ έχει προσόντα, έχει το αλφάβητο… Εχουμε καλούς ηθοποιούς, παραγωγούς δεν έχουμε…\n«Ο Θωμάς Μοσχόπουλος έχει ένα στίγμα, Και ο Χουβαρδάς, φυσικά. Διαφωνούσα πάντα μαζί του, αλλά αυτό δεν σημαίνει ότι δεν αναγνωρίζω ότι είναι ένας επαγγελματίας. Διαφωνούσα με τις επιλογές του γιατί κατά τη γνώμη μου δεν ήταν η κουλτούρα του. Θα μπορούσε να είχε καθιερωθεί σαν ένας σκηνοθέτης υψηλών προδιαγραφών χωρίς να θέλει να δημιουργήσει ένα είδος αρνητικής έκπληξης…. Δεν ξέρω αν είναι νεωτερισμός ή πρόκληση.\nΟ Μαρμαρινός είναι σπουδαίο παιδί, σπουδαίος άνθρωπος, αλλά έχω την εντύπωση ότι έκανε λάθος επιλογές. Δεν μπορείς να παίζεις τον Αμλετ με μια ατάκα. Ο Αμλετ είναι κείμενο. Ούτε μπόρεσα να συμβιβαστώ προχτές με αυτούς τους Ρώσους που ήρθαν και έπαιξαν «Τρεις Αδελφές» με παντομίμα. Οταν λέμε Τσέχωφ, εννοούμε κείμενο…\nΗ Κατερίνα Ευαγγελάτου είναι σπουδαία και μετρημένη -τι να πω, την ξέρω από την κούνια της. Με προσεγμένες σπουδές, Ρωσία και Αγγλία, τις δύο πιο μεγάλες παραδόσεις του ευρωπαϊκού θεάτρου κι αυτό το οφείλει και στον πατέρα της και στη μητέρα της…\nΑλλά δεν μπορεί το θέατρο να βασανίζεται για να βρει χρηματοδότες… Ο Ροντήρης, ο Κουν ξεκινούσαν τον Σεπτέμβριο για παράσταση του καλοκαιριού. Δεν μπορείς να κάνεις διανομή τον Φεβρουάριο και ανάμεσα να υπάρχουν παιδιά που κατεβαίνουν πρώτη φορά την Επίδαυρο.\nΔεν μπορείς φυσικά να απαγορεύσεις σε κανέναν. Εκεί, στο αρχαίο θέατρο θα κριθεί. Αλλά σήμερα δεν τιμωρείται κανείς στην Επίδαυρο ούτε πουθενά. Είναι ένα γενικότερο θέμα παιδείας αυτό. Με ποια κριτήρια άλλωστε; Με πιάνει τρέλα που ακούω ότι σχεδιάζεται να βγει η «Αντιγόνη» και ο «Επιτάφιος» από την ύλη του σχολείου…\nΠαραστάσεις που έχουν μείνει στη μνήμη μου; Η «Ορέστεια» του Ροντήρη, οι «Ορνιθες» του Κουν, οι «Επιτρέποντες» του Ευαγγελάτου, η «Λυσιστράτη» του Σολομού… Από ερμηνείες κρατάω τον Κωτσόπουλο Ορέστη στην Ορέστεια, την Παξινού Μήδεια και Εκάβη, τον Κατράκη Δαρείο, αλλά και την μεγάλη επανάσταση με την «Ηλέκτρα» του Ευαγγελάτου με την Βαλάκου, όταν κατέβηκε το 1972 -όλοι τότε ήμασταν προωτάρηδες στην Επίδαυρο… Ο Μινωτής με τον «Οιδίποδα επί Κολωνώ» πέρασε τα όρια της υποκριτικής, το έχω πει πολλές φορές αυτό».\nΗ «Αντιγόνη» του Βογιατζή δεν μου άρεσε -δεν μπορεί ο Κρέων με τον Αίμονα να κάνουν περίπατο στην αυλή και να τα λένε. Αυτό είναι εκτός τραγικού μεγέθους. Πήγαιναν πέρα-δώθε και κουβέντιαζαν. Η «Μήδεια» του Κιμούλη είχε μια μαστοράδικη παράσταση. Το Τέχνης δεν δίνει πια καλά δείγματα. Μετά τον θάνατο του Κουν νομίζω ότι δεν μπορεί. Είναι λάθος να συνεχίζουν. Νομίζω ότι είναι και λάθος να καπηλεύεται το όνομά του ένα θέατρο που αυτό που κάνει δεν έχει καμμία σχέση με την παράδοση του Κουν. Εχουμε δύο θέατρα, σημαδεμένα, που δεν μπορεί να νοικιάζονται σε οποιονδήποτε έχει την ικανότητα να ανεβάζει μια παράσταση… Στο Υπόγειο έχουν αφαιρεθεί όλες οι φωτογραφίες… Δεν γίνεται αυτό. Λες και ντρέπονται για την ιστορία του.\nΟσο για το Εθνικό Θέατρο, αυτό που βλέπω είναι ότι με τόσες πολλές σκηνές, λείπει από την καθημερινότητά μας… Και δεν λέω όταν φέρνεις έναν Κιμούλη, που είναι αυτός που είναι.\nΗ περίοδος Χουβαρδά ήταν μια δημιουργική περίοδος για το Εθνικό, χωρίς καμία αμφιβολία. Οπως και του Κουρκουλου φυσικά. Μπορεί να διαφωνώ με επιλογές του Χουβαρδά, αλλά διαθέτει μια καταπληκτική ιδιοφυή οργανωτικότητα, και στο Εθνικό και πριν στο Αμόρε. Δούλευε με προδιαγραφές, συμβόλαια…\nΩς τρόφιμος της Χρήστου Λαδά στο ΔΟΛ και “παρακοιμώμενος” του Χρήστου Λαμπράκη ο συνεντευξιαζόμενος Κώστας Γεωργουσόπουλος έγινε ό,τι έγινε. Και επί 40 και βάλε χρόνια που καταδυναστεύει την πολιτιστική ζωή του τόπου, λέει τα ίδια και τα ίδια. Και φυσικά θάβει ή ανασταίνει όποιον γουτάρει.\n΄Ηταν μιια εποχή που όπως έχουμε γράψει πολλές φορές, ΤΑ ΝΕΑ και ,ΤΟ ΒΗΜΑ,οι σοβαροφανείς ναυαρχίδες του Χρήστου Λαμπράκη έλυναν και έδεναν. Δεν εξουσίαζαν μόνο την πολιτική ζωή του τόπου (κατ΄επέκταση την οικονομική) ,αλλά και την πολιτιστική. Δερβέναγας εδώ, ο …πολύς Κώστας Γεωργουσόπουλος, ο οποίος, ειρήσθω εν παρόδω, εξελέγη πανεπιστημιακός χωρίς να έχει καν διδακτορικό δίπλωμα! (Δεν είναι κακία, είναι υποχρέωση να τα μαθαίνουν αυτά οι νεότεροι).\nΔείτε και σήμερα την κακοήθεια που συνεχίζει να τον χαρακτηρίζει απο τις φράσεις που παραθέτουμε:\n“Εχω ακούσει νεαρό ηθοποιό, με ένα σχετικό ταλέντο, να λέει “και που είναι το πρόβλημα; Εχω παίξει και Μπέκετ, τον Αισχύλο θα φοβηθώ;”. Και μόνον να το πεις αυτό, εκτελείσαι αισθητικά”.\n(Μωρέ τί μας λες; Δεν έπαιξαν άλλοι νέοι ηθοποιοί τραγωδία; Ο εν λόγω μόνο οφείλει να εκτελεστεί , έστω και αισθητικά; Και τί είναι ο Μπέκετ, δηλαδή; Δεν απαιτεί ειδικά προσόντα και ταλέντο;)\n“Πιστεύω ότι ήταν μεγάλο λάθος το άνοιγμα της Επιδαύρου στον οποιονδήποτε. Επρεπε να υπάρχουν κριτήρια. Να υπάρχει μια ιστορία του θιάσου, μια θητεία”.\n(Ο οποιοσδήποτε κρίνεται από την παρουσία του και τις επιδόσεις του στη σκηνή της Επιδαύρου. Δεν είναι για κανέναν άβατο το αρχαίο αυτό θέατρο. Πολύ περισσότερο για τους νέους. Άλλωστε, αν δεν είσαι φρέσκος πώς θα παίξεις τον Αίμονα,την Αντιγόνη ,τους άλλους νεαρούς ρόλους;)\n«Εγώ πιστεύω ότι, όταν ένα θέατρο έχει ξεκινήσει με τις συγκεκριμένες προδιαγραφές, όπως η Επίδαυρος πρέπει να παραμείνει στο είδος του. Στο Μπαϊρόιτ δεν θα παιχθεί ποτέ ο Μότσαρτ, μόνον Βάγκνερ. Γιατί τηρεί την παράδοση. Δεν καταλαβαίνω γιατί στην Επίδαυρο δεν παίζεται αποκλειστικά αρχαίο δράμα”\n(΄Ανθρωπε,τί μυθοποίηση είναι αυτή του αρχαίου ελληνικού δράματος; Τί σοβαροφάνεια; Ξέρεις εσύ πόσες “πατάτες” και πότε μπορεί να παίχτηκαν την εποχή εκέινη σ΄αυτό το θέατρο; Και τί ελιτίστικες κουβέντες είναι αυτές; Γιατί διαφέρει ο Αριστοφάνης με τις λαϊκές ατάκες και τις βωμολοχίες του από τις σημερινές; ΄Η έχουν αποβωμολογηθει με τους αιώνες; Και δεν ήταν λαϊκά τα αρχαία θέατρα; Ποιος τα παρακολουθούσε, αν όχι ο “βλάχος” από τη Φυλή και την Παιανία; Ο μύθος μας έφαγε στην Ελλάδα μια ζωή!)\n“Οταν κατέβηκε για πρώτη φορά ο Κατράκης στην Επίδαυρο, κι όπως έλεγε ο ίδιος, αν και κομμουνιστής ήταν επί χούντας, και μάλιστα χωρίς να του ζητήσουν να υπογράψει χαρτί, δεν ήξερε τον χώρο\nΚάποιοι άλλωστε έχουν αποτύχει, όπως ο Βέγγος. Γιατί ήταν εκτός ρυθμού. Ο Βέγγος ήξερε να τρέχει κι εκεί δεν έτρεχε. Δεν γράφτηκε επάνω του ο Αριστοφάνης, δεν ήταν ο Θου Βου…»\n(Συμπτωματικά και οι δύο ταλαντούχοι αυτοί ηθοποιοί υπήρξαν ΚΚΕ. Και γενικώς στο αντικομμουνιστικό συγκρότημα του Χρ. Λαμπράκη, πάθαιναν αλλεργία με τον κομμουνισμό και τους οπαδούς του).\nΑυτά .Λίγα και χαρακτηριστικά.


Ποιος θα σηκώσει το Έθνος; | astrosnews\n← Μπόρα ήταν και πέρασε…\nΔιάβρωση ακτών, οδικό δίκτυο, κουνούπι Δυτικού Νείλου, πολιτιστικές εκδηλώσεις κ.ά στο ΔΣ →\nΤου Ν. Γιαννακόπουλου\nΒέβαια τι να σκεφτούμε όταν ο ίδιος ο Πρωθυπουργός της χώρας μας δυσκολεύεται να πιστέψει επενδυτή ( Παπαστράτος ) που του έλεγε ότι θα πραγματοποιήσει επένδυση 300 εκατομμύρια ευρώ και 300 νέες θέσεις εργασίας…!!! Αντιλαμβανόμαστε ότι πρέπει να υπάρξουν άνθρωποι οι οποίοι πιστεύουν στις επενδύσεις, άνθρωποι με όραμα, σκέψη, γνώσεις και διάθεση για δουλειά, που γνωρίζουν την πραγματική οικονομία την οικονομία του ¨πεζοδρομίου¨.\nΠως θα δημιουργηθούν νέες δουλειές?\nΠως θα γίνει φιλική στις επενδύσεις η χώρα μας μέσω της μείωσης φορολογικών επιβαρύνσεων ?\nΠως θα μειωθεί το μεγάλο κεντρικό κράτος και η γραφειοκρατία ?\nΠως θα υπάρχει ασφάλεια στους πολίτες και τις επιχειρήσεις ?\nΌποιος απαντήσει σε αυτά τα πραγματικά και καθοριστικά ερωτήματα είναι η λύση σε αυτά που έλεγε ο Λεωνίδας Κύρκος: «Χρειάζεται να σηκωθεί το Έθνος, ποιος θα βγάλει από το προσκήνιο τους φαύλους και τους αυλικούς και θα σηκώσει το Έθνος. Το ερώτημα είναι ποιος θα το σηκώσει ?».


Στουρνάρας στους FT: Δεν υπάρχει δημοσιονομικός χώρος για παροχές\nΔημοσίευση 16 Μαΐου 2019, 20:00 / Ανανεώθηκε 16 Μαΐου 2019, 20:27\nΤον κώδωνα του κινδύνου κρούει ο Κεντρικός Τραπεζίτης\nΑυστηρή επισήμανση Φλαμπουράρη για Στουρνάρα: Nα ζητάει διευκρινίσεις από το οικονομικό επιτελείο για πληρέστερη γνώση\nΔιευκρινίσεις για τον «λάθος συναγερμό» ζητά από Στουρνάρα o Χουλιαράκης\n«Καμπανάκι» Στουρνάρα για τις παροχές Τσίπρα και τα πλεονάσματα\n«Καμπανάκι» για τους δημοσιονομικούς χειρισμούς της κυβέρνησης έκρουσε ο Διοικητής της Τράπεζας της Ελλάδος Γιάννης Στουρνάρας με δηλώσεις του στους Financial Times.\n«Ο Κεντρικός Τραπεζίτης της Ελλάδας», σχολιάζουν οι FT, «έχει προειδοποιήσει ότι το πακέτο προεκλογικών παροχών που πρόκειται να τεθεί σε ισχύ την επόμενη εβδομάδα, θα μπορούσε να εκτροχιάσει το δημοσιονομικό στόχο που έχουν συμφωνήσει κυβέρνηση και πιστωτές. Η προειδοποίηση του Γιάννη Στουρνάρα, έρχεται ενώ το Κοινοβούλιο ενέκρινε την Τετάρτη μερικά βιαστικά προετοιμασμένα μέτρα που η κυβέρνηση ΣΥΡΙΖΑ ελπίζει ότι θα τονώσουν τη δημοτικότητά της ενόψει των ευρωεκλογών της 26ης Μαΐου».\nΣτις δηλώσεις του προς τους Financial Times o κ. Στουρνάρας ανέφερε ότι τα στοιχεία εκτέλεσης του προϋπολογισμού το πρώτο τρίμηνο του έτους δείχνουν ότι το πρωτογενές πλεόνασμα μειώθηκε κατά 0,5% του ΑΕΠ σε σύγκριση με την αντίστοιχη περίοδο του 2018.\nΕκτίμησε ακόμα πως η τάση αυτή θα συνεχιστεί καθώς η είσπραξη των φόρων θα επιβραδύνεται ενόψει των εθνικών εκλογών του Οκτωβρίου: «Δεν υπάρχει δημοσιονομικός χώρος για παροχές», ανέφερε ο κ. Στουρνάρας, προσθέτοντας: Η κυβέρνηση είναι απίθανο να συνεχίζει να συλλέγει φόρους με τον ίδιο ρυθμό που το έπραττε πέρυσι, ενώ θα πρέπει να αντιμετωπίσει ένα μεγάλο όγκο συνταξιοδοτικών αιτημάτων που καλύπτουν την περίοδο της κρίσης».\nΟι Financial Times αναφέρονται επίσης στις δηλώσεις του κ. Στουρνάρα στο Αθηναϊκό Πρακτορείο, σύμφωνα με τις οποίες τα κυβερνητικά στοιχεία για τους πρώτους τρείς μήνες του έτους, έδειξαν ότι η επίτευξη πρωτογενούς πλεονάσματος πάνω από τον στόχο του 3.5% του ΑΕΠ δεν είναι πιθανή.\n«Αντιμετωπίζουμε μία κατάσταση στη οποία η κυβέρνηση μπορεί να εισαγάγει αργότερα μέσα στο έτος, αντίθετα μέτρα προκειμένου να ανατρέψει την τάση και να διασφαλίσει ότι ο στόχος του πρωτογενούς πλεονάσματος μπορεί να επιτευχθεί», ανέφερε ο κ. Στουρνάρας.


Το φωτιστικό YLTS02YL της Yeelight είναι ένα smart LED φωτιστικό οροφής, το οποίο μπορείτε να ελέγξετε πλήρως, μέσω της εφαρμογής Yeelight, από το smartphone σας. Η σύνδεση του με την εφαρμογή γίνεται με Bluetooth μέσω του Yeelight mesh gateway YLWG01YL το οποίο πωλείται ξεχωριστά. Η ισχύς του είναι 5W, με φωτεινότητα 350 lumens και παράγει φως από 2700-6500K, σε λευκό χρώμα. Μέσω του app μπορείτε να ρυθμίσετε την θερμοκρασία του χρώματος, την φωτεινότητα και άλλες λεπτομέρειες, έχοντας τον πλήρη έλεγχο της λάμπας. Είναι συμβατό με Google Assistant, amazon alexa, SmartThings, Apple HomeKit και η εγκατάσταση του γίνεται μέσω καλωδίων.\nLuminous flux_ 350 lm\nRated input: 220-240V ~ 50/60Hz 0.045A\nRated power: 5W (12 x 1W / LED Module)\nDimensions: Φ93 x 73.5mm


Στρογγυλό δοχείο λευκό 750ml με καπάκι set < Συσκευασίες για Μαγειρευτά\nΛευκό στρογγυλό δοχείο για μαγειρευτά φαγητά, χωρητικότητας 750ml από υλικό υψηλής ποιότητας, κατάλληλο για take away & delivery ζεστών & κρύων πιάτων. Ιδανικό για συσκευασία μαγειρευτών & λαδερών. Προϊόν κατάλληλο για χρήση σε φούρνο μικροκυμάτων & κατάψυξη. Διαθέτει όλα τα απαραίτητα πιστοποιητικά καταλληλότητας για επαφή με τρόφιμα. Συνδυάζεται με πλαστικό διαφανές ίσιο καπάκι, το οποίο περιλαμβάνεται στη συσκευασία.


Ζωρζέτα Λάλη στην «Α» / Το Σύμφωνο Σταθερότητας πρέπει να αλλάξει | Αυγή\nΤο βιογραφικό της είναι "βαρύ": Είναι ειδικός στο Ευρωπαϊκό Δίκαιο, σπούδασε στο Πανεπιστήμιο Αθηνών και στο Πανεπιστήμιο του Στρασβούργου\nΗ Ζωρζέτα Λάλη είναι ένα από τα μέλη του think tank που είχε την πρώτη του συνάντηση υπό τον Αλέξη Τσίπρα. Με ειδίκευση στο Ευρωπαϊκό Δίκαιο, υπηρέτησε για σχεδόν 35 χρόνια σε κρίσιμους τομείς στην Ευρωπαϊκή Επιτροπή, ενώ έζησε από πρώτο χέρι τα προβλήματα, τις παθογένειες αλλά και τις δυνατότητες του ελληνικού κράτους και της δημόσιας διοίκησης τα πρώτα χρόνια της ελληνικής κρίσης. Η Ζωρζέτα Λάλη μιλάει για πρώτη φορά στην ΑΥΓΗ της Κυριακής για τα μεγάλα διακυβεύματα της Ευρώπης και την προοδευτική απάντηση, τον ρόλο και τη λειτουργία του think tank, την εμπειρία και τη συνεισφορά της στην υπόθεση μιας επόμενης προοδευτικής διακυβέρνησης.\nΤο βιογραφικό της είναι "βαρύ": Είναι ειδικός στο Ευρωπαϊκό Δίκαιο, σπούδασε στο Πανεπιστήμιο Αθηνών και στο Πανεπιστήμιο του Στρασβούργου. Εργάστηκε στην Ευρωπαϊκή Επιτροπή σε τομείς όπως η κοινωνική και εργασιακή πολιτική της Ε.Ε., ελεύθερη κυκλοφορία νομικών και φυσικών προσώπων, διεθνείς εμπορικές διαπραγματεύσεις και κατέλαβε διευθυντικές θέσεις στις Θαλάσσιες Μεταφορές, στη Βιομηχανία, στην Καινοτομία, στο πρόγραμμα Galileo και στην Ενέργεια.\nΠοια είναι η εντύπωση που αποκομίσατε από την πρώτη συνάντηση του think tank;\nH πρώτη συνάντηση του think tank του ΣΥΡΙΖΑ - Προοδευτική Συμμαχία με εντυπωσίασε. Καταρχάς ο εναρκτήριος λόγος του προέδρου ήταν ό,τι περίμενα. Δυναμικός, ανοιχτός στο μέλλον και στην καινοτομία και με έμφαση στην ανεξαρτησία των απόψεών μας. Επίσης η σύνθεση της ομάδας νομίζω ότι έχει ιδιαίτερο ενδιαφέρον, επειδή τα μέλη της καλύπτουν όλες τις πολιτικές που έχουν επίπτωση στη ζωή και την κοινωνία μας. Η ποιότητα των ανθρώπων και των τοποθετήσεών τους είναι επίσης εντυπωσιακή. Πράγματι, συνάντησα εκεί μερικά από τα καλύτερα μυαλά της χώρας. Νομίζω ότι το think tank έχει τις δυνατότητες να προσφέρει κάτι ουσιαστικό, όχι μόνο στον ΣΥΡΙΖΑ - Π.Σ., αλλά, ελπίζω, και στη χώρα γενικότερα.\nΠοια θα είναι η λειτουργία και η σχέση με τις κοινοβουλευτικές και κομματικές διαδικασίες; Η σύστασή του και οι επεξεργασίες που θα παράξει αποτελούν πρόκριμα μιας επόμενης προοδευτικής κυβέρνησης;\nΟ Αλέξης Τσίπρας ήταν σαφής ότι η ύπαρξη αυτής της ομάδας δεν θα αλλάξει τίποτα στις κομματικές διαδικασίες. Καταλαβαίνω ότι θα έχουμε ρόλο συμβουλευτικό και υποστηρικτικό αλλά ταυτόχρονα ουσιαστικό, στο να προσφέρουμε ιδέες και λύσεις, τεκμηριωμένες και ρεαλιστικά υλοποιήσιμες, που να ανταποκρίνονται σαφώς στο δημοκρατικό και προοδευτικό πρόκριμα του χώρου. Από εκεί και πέρα, και σε ένα προοδευτικό κόμμα που λειτουργεί σε ένα δημοκρατικό πολίτευμα, ανήκει στα πολιτικά όργανα η ευθύνη να αποφασίζουν εάν, πότε ή πώς θα τις αξιοποιήσουν.\nΠοια είναι τα μεγαλύτερα διακυβεύματα για την Ευρώπη; Μπορεί να δοθεί προοδευτική απάντηση σε αυτά; Ποια είναι αυτή;\nΤα διακυβεύματα για την Ευρώπη είναι πολλά. Θα μιλήσω για μερικά αρχίζοντας από την τροποποίηση του Συμφώνου Σταθερότητας. Θα επιστρέψει δηλαδή, σύντομα και ίσως πριν τελειώσει η πανδημία, στην πολιτική αυστηρής λιτότητας της τελευταίας δεκαετίας ή μήπως στη μετά-Covid εποχή κάτι θα αλλάξει προς το καλύτερο; Είναι σίγουρο ότι κανόνες δημοσιονομικής πειθαρχίας θα συνεχίσουν να υπάρχουν στον βαθμό που θα κριθούν αναγκαίοι. Το θέμα είναι όμως εάν θα επιτρέψουν περισσότερη και δικαιότερη ανάπτυξη από αυτήν που είδαμε από το 2008 και μετά. Πόση λιτότητα χωράει άλλωστε ώστε να γίνουν οι επενδύσεις για τη μετάβαση στην πράσινη και στην ψηφιακή οικονομία, που θα φέρουν ευημερία στις κοινωνίες μας και που θα συμβάλουν στην ισότιμη κατανομή των ωφελημάτων;\nΤο άλλο διακύβευμα που βλέπω είναι πώς θα γίνει η Ευρώπη πιο δημοκρατική και πώς θα βρεθεί πιο κοντά στις προσδοκίες των πολιτών της. Δύσκολο, αλλά έχουμε ένα εργαλείο και ευκαιρία ταυτόχρονα, που είναι η Σύνοδος για το Μέλλον της Ευρώπης, στο πλαίσιο της οποίας οι πολίτες, οι διάφορες εκφάνσεις της κοινωνίας των πολιτών, οι θεσμικοί παράγοντες και άλλοι, έχουν τη δυνατότητα να προτείνουν αλλαγές στον τρόπο λειτουργίας και στην ουσία των πολιτικών της Ε.Ε. Εάν οι ευρωπαϊκοί θεσμοί αποδειχθούν θαρραλέοι και προχωρήσουν σε αλλαγές, νομίζω ότι το όλο σύστημα θα μπορέσει να βρεθεί μπροστά σε ένα δυναμικό ξεκίνημα. Αλλιώς, φοβάμαι ότι θα φυτοζωεί.\nΟι αλλαγές που θα ήθελα να δω είναι περισσότερη λογοδοσία και ευθύνη -δημοκρατία τελικά- στη λειτουργία της Ευρωζώνης, μια πιο δυναμική πολιτική Υγείας και μια βιομηχανική πολιτική που να ανταποκρίνεται στις προκλήσεις της 4ης ή και της 5ης βιομηχανικής επανάστασης. Μια συνεκτική κοινωνική πολιτική και, επιτέλους, μια πολιτική ασύλου που να μοιράζει δίκαια τα βάρη ανάμεσα στα κράτη - μέλη χωρίς εκπτώσεις στην ανθρωπιστική διάσταση.\nΣ’ αυτή τη διαδικασία καίριο ρόλο καλούνται να παίξουν οι δυνάμεις της Ευρωπαϊκής Αριστεράς, διεκδικώντας κοινωνική δικαιοσύνη, κανένας και καμία πίσω και καμία χώρα στην άκρη. Σε αυτή τη διαδικασία, που δεν θα είναι ακαδημαϊκή άσκηση, αλλά θα είναι ιδιαίτερα πολιτική, με συγκρούσεις, αντιπαραθέσεις, αλλά και ανάγκη συνθέσεων, ο ΣΥΡΙΖΑ - Π.Σ., φορέας κυβερνητικής εμπειρίας αλλά και προοδευτικών αξιών και ένα από τα μεγαλύτερα κόμματα της Αριστεράς στην Ευρώπη, καλείται να παίξει καθοριστικό ρόλο.\nΤην περίοδο της κρίσης στην Ελλάδα ως διευθύντρια της task force συνεργαστήκατε με πολιτικά στελέχη και δεκάδες υπηρεσιακούς παράγοντες. Με την άνεση της σχετικής χρονικής απόστασης, ποια είναι τα βασικά συμπεράσματά σας; Πώς μπορεί αυτή η εμπειρία σας να συμβάλει σε μια επόμενη διακυβέρνηση υπό τον Αλέξη Τσίπρα;\nΗ εμπειρία μου τα χρόνια της task force ήταν καθοριστική για μένα για το πώς βλέπω την Ελλάδα αλλά και την Ε.Ε. Για ό,τι αφορά την Ε.Ε., νομίζω ότι θα έρθει ο χρόνος όταν με νηφαλιότητα θα μπορέσουμε να συζητήσουμε και αξιολογήσουμε τι προσέφερε, πού πέτυχε και πού απέτυχε στην προσπάθειά της να βγάλει τη χώρα μας από το δημοσιονομικό αδιέξοδο διατηρώντας την μέσα στη ζώνη του ευρώ. Και τότε θα έχουμε πολλά να πούμε.\nΣε ό,τι αφορά την ελληνική διοίκηση, έζησα από κοντά τα πάμπολλα προβλήματά της και κυρίως τη δυστοπική σχέση του πολιτικού με το υπαλληλικό επίπεδο. Γνώρισα όμως, τα πέντε αυτά χρόνια, πολλούς άξιους ανθρώπους με ανοιχτά μυαλά. Μαζί τους δουλέψαμε για να προχωρήσουμε τις αναγκαίες αλλαγές. Και, παρ’ όλο που ήταν άνωθεν επιβεβλημένες, πολλές πέτυχαν, γιατί ανταποκρίνονταν σε πραγματικές ανάγκες και έγιναν τελικά αποδεκτές και ενσωματώθηκαν στην τρέχουσα λειτουργία της διοίκησης και του κράτους.\nΤι μπορώ να προσφέρω αν ο ΣΥΡΙΖΑ - Π.Σ. είναι πάλι κυβέρνηση; Θα έλεγα την εμπειρία μου τόσο από τη ελληνική διοίκηση όσο και από την 35ετή θητεία μου σε μία από τις καλύτερες και πιο αποτελεσματικές διοικήσεις της Ευρώπης, μια εμπειρία που περιλαμβάνει τις γνώσεις καταστάσεων, ανθρώπων και μεθόδων εργασίας και γενικότερα διδάγματα που έχω αποκομίσει από αυτά τα χρόνια.


“ Οι εκδηλώσεις του Φεστιβάλ «Σπάρτη. Παγκόσμια Πόλη» συνεχίζονται! ”\nΣΠΑΡΤΗ. Πραγματοποιήθηκε με μεγάλη επιτυχία η «Γιορτή Λαού» στην Πλατεία Νέου Κόσμου στη Σπάρτη την Κυριακή 10 Σεπτεμβρίου.\nΗ βραδιά ξεκίνησε με μια επίκαιρη και εύστοχη ομιλία από τον εκπαιδευτικό\nΒαγγέλη Μητράκο και συνεχίστηκε με το έργο «Ο Θρίαμβος» από το θέατρο σκιών του συμπολίτη μας Τάσου Ανδριώτη που διασκέδασε πολύ τους μικρούς μας φίλους! Η εκδήλωση έκλεισε μουσικά με τον Αργύρη Ορφανό. Χαιρετισμό απηύθυναν η Αντιπεριφερειάρχης Λακωνίας κ. Ντία Τζανετέα και ο Δήμαρχος Σπάρτης κ. Βαγγέλης Βαλιώτης.\nΦεστιβάλ «Σπάρτη. Παγκόσμια Πόλη» Το Φεστιβάλ που συνδιοργανώνει η Περιφέρεια Πελοποννήσου/Π.Ε. Λακωνίας και ο Πολιτιστικός Αθλητικός Σύλλογος Σπάρτης «Ο Λεωνίδας» τελεί υπό την αιγίδα του Υπουργείου Πολιτισμού, του Δήμου Σπάρτης, του Πανεπιστημίου Πελοποννήσου, του Ξενοδοχειακού Επιμελητηρίου Ελλάδας και του Συλλόγου Ξενοδοχείων Λακωνίας, της Ελληνικής Ομοσπονδίας Ποδηλάτου και του Επιμελητηρίου Λακωνίας.\nΔείτε αναλυτικά το πρόγραμμα του Φεστιβάλ στη σελίδα Φεστιβάλ. Σπάρτη. Παγκόσμια Πόλη στο facebook. Χορηγός επικοινωνίας ΕΡΤ και ΕΡΤ Τρίπολης.\n19/06 To Γεφύρι Στάρας στον ποταμό Σμήνο\n19/06 Οι Γορτύνιοι της Σπάρτης στα Καλάβρυτα\n19/06 Ο Δήμος Σπάρτης τιμά τη μνήμη του Άγγελου Δεληβορριά\n19/06 Τον Σεπτέμβριο η Σπάρτη εκφράζεται, δημιουργεί και προχωρά!\n18/06 Γιορτάζουν την Μουσική και τον Καζαντζίδη\n15/06 Φιλαρμονική, Ασλανίδου και Μπούσαλης δίνουν ρυθμό στο Φεστιβάλ του Σαϊνοπουλείου


Καλέστε με το όνομά σας: Luca Guadagnino λέει την πιο γλυκιά ιστορία αγάπης του έτους - κινηματογράφος - 2019\nΚαλέστε με το όνομά σας: Luca Guadagnino λέει την πιο γλυκιά ιστορία αγάπης του έτους\nΑπό την 1η Μαρτίου στον κινηματογράφο\nΣε αγάπη με την Ιταλία\nΌταν η αγάπη γίνεται ποίηση\nДВОЙНОЕ СВИДАНИЕ: ТОМ И ФРЭНКИ, СТАР И МАРКО ?! Кто будет платить за все? Стар против Сил Зла (Ιούνιος 2019).\nΤο "Call Me By Your Name" έχει ήδη παρουσιαστεί στο Berlinale 2017, αλλά θα πρέπει να διαρκέσει μέχρι το τέλος του έτους για να κάνει το νέο έργο του Ιταλού σκηνοθέτη Luca Guadagnino (46, "A Bigger Splash") παγκοσμίως. Η ταινία αγάπης βασίζεται στο επώνυμο μυθιστόρημα του André © Aciman (67). Η ανεξάρτητη παραγωγή ξεσπάει με αισθησιασμό, ένα πραγματικό ταλέντο νεοφερμένο, τη χημεία μεταξύ των ηθοποιών και τη γοητεία της καλοκαιρινής Ιταλίας - σε συνδυασμό με τα ύψη και τα βάθη της αγάπης.\nΟ 17χρονος Elio Perlman (Timothy e Chalamet) ξοδεύει το καλοκαίρι του 1983 στη βόρεια Ιταλία στην βίλα της οικογένειάς του. Ο πατέρας του (Michael Stuhlbarg), ένας σεβαστός καθηγητής, ειδικεύεται στον ελληνορωμαϊκό πολιτισμό. Η μητέρα του Elio Annella (Amira Casar) εργάζεται ως μεταφραστής. Οι τρεις έχουν μια στενή σχέση και απολαμβάνουν μια ξέγνοιαστη ζωή με όλα τα πλεονεκτήματα. Όταν ο 24χρονος Αμερικανός μεταπτυχιακός φοιτητής Oliver (Armie Hammer) φθάνει ως νέος θερινός ασκούμενος από τον πατέρα του Elio, ο αίσθημα του 17χρονου και ο Oliver στρέφεται ανάποδα.\nΤο "Call Me By Your Name" έλαβε τρεις υποψηφιότητες στα 2018 Όσκαρ, συμπεριλαμβανομένης της Καλύτερης Εικόνας, του Καλύτερου Προσαρμοσμένου Σεναρίου και του Καλύτερου Ηθοποιού. Ο Timothy e Chalamet (22) όχι μόνο μαγεύει την Ακαδημία Όσκαρ και τον συμπατριώτη του Armie Hammer (31, "The Lone Ranger"). Ο 22χρονος πείθει ως Elio πέρα από το σκάφος. Παίζει το 17χρονο, ήρεμο, περίεργο και γοητευτικό - που τον καθιστά και σέξι. Είναι δυνατόν να κατανοήσουμε κάθε ένα από τα συναισθήματά του, ανεξάρτητα από το αν η υψηλή αίσθηση ή η σύγχυση της πρώτης αγάπης. Ένα ταλέντο που ελπίζουμε να διαρκέσει για πολύ καιρό.\nΗ ταινία ζει επίσης στη χημεία μεταξύ Chalamet και Hammer. Προφανώς, οι δύο ηθοποιοί έκαναν αμέσως κλικ σε αυτό, παρόλο που συναντήθηκαν για πρώτη φορά στην Ιταλία. Στο "The Ellen DeGeneres Show", είπαν κάποτε ότι υπήρχε μόνο μια πρόβα για την ταινία - σε τοποθεσία στην Ιταλία. Για τη σκηνή έπρεπε να χαστούκισαν ο ένας τον άλλον σκληρά. Προφανώς, ο διευθυντής Luca Guadagnino δεν χρειάζεται να δει τίποτα. Είχε σίγουρα το σωστό άγγιγμα, τα δύο cast χωρίς δοκιμή οθόνης. Κρατάει τρομερά. Chapeau!\nΗ στενή σχέση μεταξύ Elio και των γονιών του, παίζοντας Amira Casar (46) και Michael Stuhlbarg (49, "Άφιξη") προσθέτει βάθος στην ιστορία. Δεν δημιουργείται κανένα δράμα εδώ. Οι γονείς είναι ανοιχτοί, κοσμοπολίτες και εκπαιδεύουν ανάλογα τον γιο τους. Μπορεί να προσπαθήσει σεξουαλικά χωρίς φόβο να περιμένει μια καταιγίδα στο σπίτι. Ιδιαίτερα ασυνήθιστο για το έτος 1983 - και μια ευπρόσδεκτη αλλαγή. Προς το τέλος της ταινίας, ο Michael Stuhlbarg παίρνει επίσης έναν διάλογο με καρδιακό πνεύμα με τον κινηματογράφο του. Δεν είναι όλα τα μάτια να μένουν στεγνά εδώ.\nΟ σκηνοθέτης Luca Guadagnino λέει την ιστορία δύο ανθρώπων που ερωτεύονται. Ότι αυτοί είναι δύο άνθρωποι εργάζονται εντελώς φυσικά. Επιπλέον, η ιταλική βασίζεται σε μια ήρεμη και ήρεμη κάμερα, σε συνδυασμό με τους ήχους μελωδικού πιάνο και το καλοκαιρινό σκηνικό της Ιταλίας, όπου όλοι θα μπορούσαν αμέσως να αισθανθούν τη λαχτάρα για διακοπές. Είναι μια ήρεμη, μελωδική ταινία, η δράση εδώ δεν είναι κυνηγημένα ή ειδικά εφέ, αλλά μεγάλα συναισθήματα, λαχτάρα και αφοσίωση.\n"Καλέστε με το όνομά σας" είναι η ωραιότερη ερωτική ιστορία του έτους! Το ήρεμο αφηγηματικό στυλ, η ιταλική ατμόσφαιρα και το καστανό σύνολο εναρμονίζονται τέλεια μεταξύ τους. Εδώ είναι η αγάπη της ποίησης, είναι μια έκρηξη αισθησιασμού. Μια όμορφη ταινία για τα ύψη και τα βάθη της αγάπης.\nΓυναικείο Περιοδικό - Αστέρια, Τη Μόδα, Την Ομορφιά, Την Αγάπη, Ωροσκόπια, Την Ψυχολογία, Τα Παιδιά Και Την Υγεία. 2019 gre.womenofwhatcom.com 2019 κινηματογράφος


Η Infocredit Group παρουσιάζει το Credit Risk Management Forum. Το Forum αποσκοπεί στο να παρέχει σε όλους τους συμμετέχοντες πλήρη κατανόηση της σημασίας των βασικών όρων και παραγόντων που σχετίζονται με τη Διαχείριση του Πιστωτικού Κινδύνου, να τους ενημερώσει για τις τελευταίες τάσεις στον τομέα εντός κι εκτός Κύπρου και να τους δώσει την ευκαιρία να επεκτείνουν την επαγγελματική τους κατάρτιση, τις γνώσεις κι εμπειρίες τους γύρω από τον τομέα της Διαχείρισης Πιστωτικών Κινδύνων και Ρίσκων. Το Forum πρόκειται να παρέχει στους συμμετέχοντες πληροφορίες για τα αναδυόμενα θέματα στον τομέα της Διαχείρισης Πιστωτικού Κινδύνου και να παρουσιάσει κεντρικούς ομιλητές και συγκεκριμένες μελέτες που πραγματοποιήθηκαν από επιχειρήσεις του εξωτερικού.\n5 Λόγοι για να παρευρεθείτε στο Forum\n• Για να πληροφορηθείτε για τη σημασία της Διαχείρισης Πιστωτικού Κινδύνου\n• Για να μάθετε για τις νέες τάσεις και πρακτικές σχετικά με τη Διαχείριση Πιστωτικού Κινδύνου\n• Για να αποκτήσετε αναγκαίες τεχνικές και εργαλεία για τις καθημερινές σας πιστωτικές συναλλαγές\n• Για να δικτυωθείτε με άλλους επαγγελματίες του κλάδου\n• Για να λάβετε έως και 5 πιστωτικές μονάδες CPD\nΛεπτομέρειες για το Forum\nΤετάρτη 25 Σεπτεμβρίου 2019, 08:30-13:30, Ξενοδοχείο The Landmark Nicosia (πρώην Hilton Cyprus).\nΗ γλώσσα του Forum είναι τα Ελληνικά.\n**Μέλη των οργανισμών που στηρίζουν το φόρουμ (Σύνδεσμος Εγκεκριμένων Λογιστών Κύπρου, Cyprus Fiduciary Association, Ομοσπονδία Εργοδοτών & Βιομηχάνων, ΕΒΕ ΛΕΥΚΩΣΙΑΣ, JCI Cyprus).\nΔιευθυντής Επιχειρηματικής Ανάπτυξης, Infocredit Group,Κύπρος\nΟ Νίκος Ιωάννου είναι κάτοχος πτυχίου στη Διοίκηση Επιχειρήσεων και έχει εμπειρία πέραν των 10 χρόνων στη Διαχείριση Πιστωτικού Κινδύνου και Ασφάλειας Πιστώσεων. Αυτή τη στιγμή κατέχει τη θέση του Διευθυντή Ανάπτυξης Επιχειρήσεων στην Infocredit Group. Ο Νίκος Ιωάννου είναι επίσης μέλος του Chartered Institute of Credit Management (CICM), του Credit Services Association (CSA) και πιστοποιήθηκε με το Collectors Accreditation Initiative (CAI). Επιπλέον, ο Νίκος Ιωάννου είναι πιστοποιημένος μεσολαβητής και μέλος του διοικητικού συμβουλίου του Συνδέσμου Διαμεσολαβητών Κύπρου, καθώς και πιστοποιημένος εκπαιδευτής από την Αρχή Ανάπτυξης Ανθρώπινου Δυναμικού της Κύπρου (ΑνΑΔ).\nΕμπορικός Διευθυντής, Euler Hermes Hellas, Ελλάδα\nΟ Γιάννης Γκιώνης είναι απόφοιτος του τμήματος Πληροφορικής του Οικονομικού Πανεπιστημίου Αθηνών. Εντάχθηκε στην Euler Hermes τον Φεβρουάριο του 2019 ως Εμπορικός Διευθυντής. Ένα από τα προσωπικά του επιτεύγματα είναι η πολύτιμη επαγγελματική του εμπειρία σε υψηλού επιπέδου διοικητικές θέσεις σε μεγάλους πολυεθνικούς οργανισμούς, όπου είχε τη δυνατότητα να δραστηριοποιηθεί σε ένα διεθνές και πολυπολιτισμικό επιχειρηματικό περιβάλλον και την ευκαιρία να διαχειριστεί ένα σημαντικό αριθμό ανθρώπων.\nFintech Quantitative Analyst, modeFinance, Italy\nGraduated in Physics at the University of Trieste in the field of Condensed Matter with a dissertation on\nx-ray nonlinear optics. Following his interest in computer science and finance, he entered modefinance\nas a quantitative analyst in mid-2016, and has collaborated ever since on numerous projects, including\nthe developing, testing and validation of scoring and credit limit models for financial and corporate customers. Following personal interests, he specialized in the application of neural networks based\ntechniques to financial problems, overseeing a bachelor thesis on the field.\nFounder & Managing Director, LCI Services, Lebanon\nΟ Karim Nasrallah είναι ο Ιδρυτής και Γενικός Διευθυντής της εταιρείας Τhe Lebanese Credit Insurer SAL (LCI), η οποία είναι η πρώτη ανεξάρτητη εξειδικευμένη εταιρεία ασφάλισης εμπορικών πιστώσεων στον Λίβανο και τη Μέση Ανατολή. Από το 2001 που ιδρύθηκε η LCI και η θυγατρική της LCI Services βρίσκονται στην πρώτη γραμμή της καινοτομίας στην ασφάλιση πιστώσεων και διαχείριση πιστώσεων για μικρομεσαίες επιχειρήσεις (ΜΜΕ). Οι δραστηριότητες των δυο αυτών εταιριών καλύπτουν όλη τη Μέση Ανατολή, τα Βαλκάνια και την Αφρική. Ο Karim είναι επίσης ο Ιδρυτής και Διευθύνων Σύμβουλος της ASTTRAL Moyen-Orient, που αρχικά έδρευε στη Γαλλία, και είναι ασφαλιστική εταιρεία η οποία δραστηριοποιείται στη Μέση Ανατολή.\nΑνώτατος Διευθυντής Διαχείρισης Κινδύνων, Ελληνική Τράπεζα, Κύπρος\nΚατέχει bachelor’s degree στην Διοίκηση Επιχειρήσεων και M.B.A. από το California State University Northridge (CSUN). Η άνω των 32 ετών επαγγελματική του σταδιοδρομία περιλαμβάνει: 3 έτη στη ΔΕΛΤΑ ΓΑΛΑΚΤΟΒΙΟΜΗΧΑΝΙΑ ΑΕ, στη θέση του Τμηματάρχη O&M, 17 χρόνια στη CITIGROUP στη Corporate Bank σαν Διευθυντής Πιστωτικού Κινδύνου και Βοηθός Γ.Δ. Μεγάλων Επιχειρήσεων και στη Retail Bank σαν Γενικός Διευθυντής Ιδιωτών & ΜΜΕ, 7 έτη στον Όμιλο NBG, στη Finansbank σαν CRO και στη United Bulgarian Bank (UBB) στη θέση του CEO. Ακολούθως στην EFG Eurobank SA για 3έτη σαν Γενικός Διευθυντής Μη Εξυπηρετούμενων Δανείων, μέλος της Εκτελεστικής Επιτροπής και Μέλος ΔΣ της FPS. Την επόμενη διετία στην ATTICA BANK SA σαν CRO και μέλος της Εκτελεστικής Επιτροπής. Από τον Απρίλιο 2019 εκτελεί χρέη Ανώτατου Διευθυντή Διαχείρισης Κινδύνων στην Ελληνική Τράπεζα.\nΠρύτανης, Πανεπιστήμιο UCLan Cyprus, Κύπρος\nΟ Πανίκκος Πουτζιουρής είναι Καθηγητής Επιχειρηματικότητας και Οικογενειακών Επιχειρήσεων, Πρύτανης στο Πανεπιστήμιο UCLan Cyprus και Fellow-συνεργάτης του Judge Business School του Πανεπιστημίου του Cambridge. Έχει πρωτοστατήσει σε εκπαιδευτικές, ερευνητικές και συμβουλευτικές πρωτοβουλίες για ιδιοκτήτες, διευθυντές και ηγέτες των οικογενειακών επιχειρήσεων σε συνεργασία με πολλούς οργανισμούς και εταιρείες, π.χ. Ευρωπαϊκή Επιτροπή, ΟΟΣΑ, UNDP, ΑνΑΔ-Κύπρος, Future Generation-Μελλοντική Γενιά-Αίγυπτος, Ινστιτούτο Οικογενειακών Επιχειρήσεων-ΗΒ, UBS Wealth Management, Tilney Fund Management, NatWest Bank, Coop Bank, BDO Stoy Hayward, KPMG, Grant Thornton, PWC κλπ. Είναι ενεργός συνεργάτης του Ινστιτούτου Οικογενειακών Επιχειρήσεων (ΗΠΑ) και πρώην Πρόεδρος της Διεθνούς Ακαδημίας Ερευνας Οικογενειακών Επιχειρήσεων.\nΕπικεφαλής Εμπορικών Χρηματοδοτήσεων, Eurivex Trade Finance Ltd, Κύπρος\nΟ Άθως Κοιρανίδης σπούδασε Οικονομικά στο LSE και κατέκτησε τον τίτλο του Εγκεκριμένου Λογιστή στην KPMG, στο Λονδίνο. Εργάστηκε για 12 χρόνια στην Τράπεζα Κύπρου όπου δημιούργησε και διεύθυνε τις πρώτες εταιρείες πρακτορείας επιχειρηματικών απαιτήσεων στην Κύπρο και στην Ελλάδα και την πρώτη εταιρεία επιχειρηματικών κεφαλαίων στην Κύπρο. Από το 2003 έχει τη δική του εταιρεία Συμβουλευτικών Υπηρεσιών για επιχειρήσεις η οποία ειδικεύεται στη στρατηγική και οικονομική διαχείριση. Υπηρετεί σε διοικητικά συμβούλια δημόσιων και ιδιωτικών εταιρειών καθώς και μη κερδοσκοπικών οργανισμών.\nΗ Νάταλι Καφαντάρη είναι Επιχειρησιακός Διευθυντής στην Infocredit Group. Σπούδασε Διοίκηση Επιχειρήσεων και έχει 9ετή εμπειρία σε διάφορες θέσεις στην εταιρεία. Οι κύριοι τομείς εξειδίκευσης της είναι η Αξιολόγηση Επιχειρηματικού & Πιστωτικού Κινδύνου καθώς και η Διαχείριση και Ανάλυση Δεδομένων. Έχοντας εργαστεί σε αρκετά μεγάλα έργα, συμπεριλαμβανομένης της ανάπτυξης και ενσωμάτωσης συστημάτων πολλαπλών δεδομένων και την δημιουργία μοντέλων κινδύνου, απέκτησε τις απαιτούμενες γνώσεις και μια μοναδική αντίληψη όσον αφορά την παροχή πληροφοριών για την αξιολόγηση και τη διαχείριση του πιστωτικού κινδύνου.\nΣτυλιανός Ν. Χριστοφόρου\nBarrister at Law, Stylianos N. Christoforou & Co. LLC, Κύπρος\nΟ Στυλιανός Χριστοφόρου ίδρυσε τον Δικηγορικό Οίκο Στυλιανός Ν. Χριστοφόρου & Συνεργάτες Δ.Ε.Π.Ε. το 2005 αφού έλαβε Πτυχίο Νομικής (LLB Hons) το 1998 από το Πανεπιστήμιο Hull, Μεταπτυχιακό στο Διεθνές Εμπορικό Δίκαιο το 1999 από το Πανεπιστήμιο Nottingham και αφού εξειδικεύτηκε ως Barrister at Law of Grays’ Inn. Είναι Μέλος του Εγκεκριμένου Ινστιτούτου Διαιτητών της Αγγλίας και της Ουαλίας, Ειδικός Λέκτορας για Νομικά Θέματα, Ειδικός σε θέματα Αφερεγγυότητας και Ειδικός Σύμβουλος για θέματα GDPR (TUV Austria). Εξειδικεύεται στην παροχή νομικών υπηρεσιών αναφορικά με ευρεία γκάμα επιχειρηματικών προκλήσεων. Παράλληλα, ασχολείται ενεργά με 68 έργα συμμόρφωσης με τον GDPR και παραδίδει σεμινάρια κατάρτισης σχετικά με τον GDPR, το Εργατικό Δίκαιο και την Εταιρική Διακυβέρνηση, στην Κύπρο και το Εξωτερικό.\n“H Euler Hermes Hellas, Branch of Euler Hermes S.A. παρέχει στην Ελλάδα και την Κύπρο ποιοτικές υπηρεσίες πρόληψης, αποζημίωσης και διεκδίκησης απαιτήσεων για Β2Β εμπορικές απαιτήσεις, με γραφεία στην Αθήνα και τη Θεσσαλονίκη. Για περισσότερες πληροφορίες, επισκεφθείτε την ιστοσελίδα www.eulerhermes.gr. H Euler Hermes είναι ο παγκόσμιος ηγέτης στην ασφάλιση πιστώσεων και ένας από τους πρωτοπόρους στην παροχή εγγυήσεων και στην είσπραξη απαιτήσεων. Με 5.800 υπαλλήλους σε περισσότερες από 50 χώρες σε όλο τον κόσμο, η Euler Hermes παρέχει μία πλήρη σειρά υπηρεσιών για τη διαχείριση των B2B απαιτήσεων παγκοσμίως. Ο κύκλος εργασιών του Ομίλου ανήλθε στα 2,7 δις ευρώ το 2018. Ο Όμιλος ασφαλίζει παγκόσμιες εμπορικές συναλλαγές συνολικής αξίας 962 δις ευρώ. Η Euler Hermes, μέλος του ομίλου Allianz, έχει αξιολογηθεί με AΑ από τη Standard & Poor’s”\nΔικηγορικός Οίκος Στυλιανός Ν. Χριστοφόρου & Συνεργάτες ΔΕΠΕ\nO Δικηγορικός Οίκος Στυλιανός Ν. Χριστοφόρου & Συνεργάτες ΔΕΠΕ είναι ένα μπουτίκ δικηγορικό γραφείο που προσφέρει νομικές υπηρεσίες συμβατές με τις διεθνείς βέλτιστες πρακτικές, σε θέματα εταιρικού δικάιου, εργατικού δικαίου, εργασιακών σχέσεων, ανάκτησης επενδύσεων, οικογενειακού δικαίου και άλλων. Δημιουργήσαμε εξειδικευμένες υπηρεσίες τις οποίες πολύ λίγα άλλα δικηγορικά γραφεία προσφέρουν γιατι ανέκαθεν σκοπός μας ήταν να προσφέρουμε αξία στους πελάτες μας. Τέτοιες υπηρεσίες είναι η προστασία προσωπικών δεδομένων, υπηρεσίες ελέγχου εναρμόνισης με τον GDPR, πολιτογραφήσεις, εργατικές διαφορές, δίκαιο ανταγωνισμού, συμβουλές σε\nθέματα κυβερνοασφάλειας, blockchain, πιστωτική επιμέλεια και υπηρεσίες εταιρικού νομικού ελέγχου. Στόχος μας ήταν και παραμένει η παροχή τέτοιων νομικών συμβουλών που θα προσφέρουν στον πελάτη την απαραίτητη γνώση και αυτοπεποίθηση για να χειριστεί το θέμα που του έχει προκύψει.\nΗ Ελληνική Τράπεζα, είναι η μεγαλύτερη τράπεζα λιανικής και ένας από τους κορυφαίους χρηματοπιστωτικούς οργανισμούς στην Κύπρο. Με ένα πλήρες φάσμα ανταγωνιστικών τραπεζικών προϊόντων και υπηρεσιών στηρίζει τα νοικοκυριά της χώρας και τις μικρομεσαίες επιχειρήσεις. Επιπλέον, η Ελληνική Τράπεζα βρίσκεται στην πρώτη γραμμή χρηματοδότησης, της ανάπτυξης και της μετεξέλιξης των σημαντικότερων βιομηχανιών και επιχειρήσεων του νησιού. Η επιτυχία της Τράπεζας βασίζεται στις πελατοκεντρικές υπηρεσίες που παρέχονται από το προσωπικό της, στην προσωπική επαφή, στο ευρύ φάσμα ανταγωνιστικών προϊόντων και υπηρεσιών που προσφέρει και στη χρήση προηγμένων συστημάτων τεχνολογίας, πληροφόρησης και ελέγχου.\nΤο Forum απευθύνεται σε στελέχη από τις μεγαλύτερες εταιρείες της Κύπρου και συγκεκριμένα σε:\nΤο Forum είναι κατάλληλο και για οποιονδήποτε άλλο στέλεχος καλείται να αξιολογήσει τον πιστωτικό κίνδυνο και να διαχειριστεί τις εμπορικές πιστώσεις.\nΗ Εύη είναι υπεύθυνη για το συγκεκριμένο Forum. Εάν έχετε οποιεσδήποτε ερωτήσεις που σχετίζονται με το Forum ή άλλες απορίες, μπορείτε να επικοινωνήσετε μαζί της στο evi.stavrou@imhbusiness.com και στο +357 22505628.\nΗ Μύρια είναι υπεύθυνη για το μάρκετινγκ και την προώθηση του συγκεκριμένου Forum. Εάν έχετε οποιεσδήποτε ερωτήσεις/εισηγήσεις για το μάρκετινγκ του Forum, μπορείτε να επικοινωνήσετε μαζί της στο myria@imhbusiness.com και στο +357 22505573.


Πώς να σώσετε την σεξουαλική σας ζωή!\nΣιροπιαστό γιαουρτογλυκό με βερίκοκα & φιλέ αμυγδάλου\nΠόσες φορές κάνατε σεξ την εβδομάδα που μας πέρασε; Πόσες φορές το χαρήκατε πραγματικά; Και πόσες φορές απλά ήσασταν παρούσα γιατί έτσι πρέπει να γίνει; Το άγχος, το στρες, οι οικονομικές δυσκολίες δυστυχώς διευκολύνουν την ανάπτυξη της κατάθλιψης ακόμα στον τομέα του σεξ.\nΜερικά από τα συμπτώματα της κατάθλιψης είναι η αδυναμία δηλαδή του ατόμου να βιώσει ευχαρίστηση, η απώλεια ενδιαφέροντος για πράγματα που μέχρι πρότινος ήταν ευχάριστα, η μειωμένη libido, η απώλεια της ενεργητικότητας, η κακή διάθεση, το έντονο άγχος, με αποτέλεσμα η σεξουαλική ζωή του ατόμου να εξαφανίζεται.\nΠόσο ανησυχητική είναι η κατάθλιψη σε αυτό τον τομέα και γιατί οι γυναίκες πλήττονται περισσότερο; Οι απαντήσεις έρχονται μέσα από το Ινστιτούτο Ψυχικής και Σεξουαλικής Υγείας (www.askitis.gr) και είναι πράγματι πολύ ενδιαφέρουσες.\n“Οι σεξουαλικές διαταραχές που προκύπτουν είτε ως αποτέλεσμα της καταθλιπτικής διαταραχής είτε ως αποτέλεσμα της αντικαταθλιπτικής αγωγής, συχνά δεν τυγχάνουν της πρέπουσας σημασίας, αφού συνήθως οι ειδικοί επικεντρώνονται αποκλειστικά στη θεραπεία της κατάθλιψης, κλείνοντας τη πόρτα στο σεξουαλικό πρόβλημα που ενδεχομένως να συνυπάρχει.\nΗ αλήθεια όμως είναι πως η κακή σεξουαλική ζωή και οι επιπτώσεις της στη συντροφική σχέση του ατόμου μπορεί να επιδεινώσει την κατάθλιψη.\nΟι γυναίκες πιο «επιρρεπείς» στην εμφάνιση της νόσου με ποσοστά σχεδόν διπλάσια σε σύγκριση με τους άνδρες, είναι αυτές που συχνότερα παρουσιάζουν σεξουαλική δυσλειτουργία. Αυτό μεταφράζεται αρχικά σε μειωμένη σεξουαλική επιθυμία, παντελή έλλειψη επιθυμίας ή σεξουαλική αποστροφή σε πιο σπάνιες περιπτώσεις. Δυσκολία επίσης παρουσιάζεται και κατά το στάδιο της διέγερσης, με μειωμένη κολπική εφύγρανση καθώς και δυσκολία χαλάρωσης και πλήρους ψυχοσυναισθηματικής εμπλοκής με αποτέλεσμα τη δυσκολία στον οργασμό.\nΗ γυναίκα που υποφέρει από καταθλιπτικές εκδηλώσεις πολλές φορές τείνει να παραιτείται από το σεξ.\nΣτους άνδρες η κατάθλιψη και τα αντικαταθλιπτικά φάρμακα μπορούν να οδηγήσουν σε μειωμένη σεξουαλική επιθυμία, δυσκολία στη στύση και καθυστέρηση ή αναστολή της εκσπερμάτισης. Υπάρχουν και άνδρες που αναφέρουν πως ενώ η σεξουαλική τους ζωή έχει την ίδια συχνότητα, παρουσιάζουν σχετική ανηδονία, δεν βιώνουν δηλαδή την ίδια ευχαρίστηση κατά τη διάρκεια της επαφής ή του οργασμού. Σε αρκετές περιπτώσεις η κατάθλιψη εμφανίζεται δευτερογενώς, ως απάντηση σε ένα σεξουαλικό πρόβλημα όπως είναι η στυτική δυσλειτουργία.\nΗ σεξουαλική δυσλειτουργία που συνδυάζεται με τη κατάθλιψη και την αντικαταθλιπτική αγωγή, μπορεί να είναι αποτρέψιμη ή θεραπεύσιμη. Αφενός οι ειδικοί θα πρέπει κατά τη λήψη ιστορικού να ερωτούν τον θεραπευόμενο για τη σεξουαλική του λειτουργία, αφού πολύ πιθανόν ο ίδιος να μην αναφερθεί σε αυτό από μόνος του. Το σεξουαλικό πρόβλημα, συχνά ως θέμα ταμπού, μένει κρυμμένο στο συρτάρι και επίσης πολλοί άνθρωποι δεν γνωρίζουν πως αυτό είναι ένα πρόβλημα αντιμετωπίσιμο.\nΑπό την άλλη και ο ίδιος ο ενδιαφερόμενος θα πρέπει να απενοχοποιηθεί και να διεκδικήσει το δικαίωμα του στην υγιή σεξουαλική ζωή, αναφέροντας στο θεράποντα γιατρό του την όποια διαφοροποίηση στη σεξουαλική του λειτουργία. Στις περιπτώσεις που η δυσλειτουργία αποτελεί παρενέργεια των φαρμάκων, φυσικά και δεν προτείνουμε τη διακοπή της αγωγής, ειδικά αφού και η ίδια η νόσος μπορεί να προκαλέσει σεξουαλικό πρόβλημα και άλλες σοβαρές επιπτώσεις. Σε συνεννόηση όμως με τον θεράποντα γιατρό μπορεί να υπάρξει κάποια διαφοροποίηση είτε στο φάρμακο είτε στη δοσολογία.\nΜε τα ποσοστά της κατάθλιψης να εμφανίζονται αυξημένα σε σχέση με το παρελθόν, δεν μπορούμε να αγνοήσουμε και τις επιπτώσεις που αυτή φέρει στη σεξουαλική λειτουργία του ατόμου. Σίγουρα η κατάθλιψη είναι εκείνη που πρέπει να αντιμετωπιστεί πρωτογενώς. Σε κάποιες περιπτώσεις μειώνοντας το καταθλιπτικό σύμπτωμα έχουμε και ανάκαμψη της σεξουαλικής λειτουργίας. Επίσης οι συνέπειες και οι επιπτώσεις της διαταραχής στο σύνολο της λειτουργικότητας του ατόμου είναι σημαντικές και ως εκ τούτου θα πρέπει να αντιμετωπίζεται άμεσα. Σίγουρα όμως και η σεξουαλικότητα θα πρέπει να αναγνωρίζεται ως σημαντική για τη λειτουργικότητα του ατόμου, ως μέσο ψυχικής ολοκλήρωσης και ηδονιστικής απόλαυσης”.


Mens Thin Corduroy Mustard Set Patch Pocket Αναπνεύσιμο κοντομάνικο πουκάμισο και σορτς Κριτικές - Banggood Ελληνικά Online Shopping\nΜου αρέσει αυτό το προϊόν. Η μονάδα μέτρησης έχει ρυθμιστεί. Και σ' ευχαριστώ\nΕίμαι πολύ ευχαριστημένος με το πακέτο\nΩραίο κοστούμι, σούπερ ποιότητα και υπέροχο χρώμα. Έχω στήθος 44 ιντσών και μέση 34 ιντσών οπότε αγόρασα το μέσο που ταιριάζει τέλεια. Σας ευχαριστώ όλους στο Μπάνγκγκουντ.\nΑπίστευτη αξία για το βραβείο Φλας Ντιλ. Αγόρασα 3 σετ σε διαφορετικά χρώματα για να τα ανακατέψω\nΈφτασα πολύ γρήγορα Nikel. Είχα ήδη παραγγείλει σε μπλε και ακόμα δεν ήταν decu merciii\nΠολύ ωραίο προϊόν.. όπως συνιστάται


Tv24: Αυτοκτονία σοκ στις Άγριες Μέλισσες! - MEDIA & TV - Athens magazine\nTv24: Αυτοκτονία σοκ στις Άγριες Μέλισσες!\n25 Νοεμβρίου 2021 09:25\nΤο Tv24 που κυκλοφορεί στα περίπτερα έχει για εσάς όλες τις τηλεοπτικές εξελίξεις για τα αγαπημένα σίριαλ της ελληνικής τηλεόρασης. Μην το χάσετε γιατί έχει τρομερά αποκλειστικά.\nΓη της Ελιάς: Ιουλίου και Κουράκος ζευγάρι! Η εγκυμοσύνη της Βασιλικής αποκαλύπτεται!\nΣασμός: Ο Μαθιός στο στόχαστρο της Αστυνομίας! Όλοι μαθαίνουν ότι τα έχει με τη Βασιλική!\nΆγριες Μέλισσες: Ο Ακύλας μαθαίνει ότι ο Λευτέρης είναι ομοφυλόφιλος και αυτός αυτοκτονεί!\nΉλιος: Ο Στέφανος δραπετεύει και κλέβει την Αθηνά!


75η ΜΟΣΤΡΑ της ΒΕΝΕΤΙΑΣ: O SOLE MIO στο Θιβέτ\nΜπορεί, στο νότιο άκρο της βαλκανικής χερσονήσου, ο ήλιος του σοσιαλισμού να γιορτάζει τα γενέθλιά του δίχως να τσουρουφλίζει πια σχεδόν κανέναν, όμως στα βαθυπράσινα κανάλια της Βενετίας, ένας άλλος ήλιος μεσουρανεί ακόμη. Σήμα κατατεθέν του τουριστικού λυρισμού, εξακολουθεί να πηγαινοέρχεται ασταμάτητα, παρέα με τις γόνδολες, τα βαπορέτα και τα εκατομμύρια των επισκεπτών, συνοδεύοντας ιδανικά θαρρείς την κρίσιμη στιγμή που, από αντικριστές λέμβους ή πλοιάρια, ομάδες Γιαπωνέζων απαθανατίζουν οι μεν τους δε, με κάμερες υψηλής τεχνολογίας. O SOLE MIO παντός καιρού, πέραν των γλωσσών και των εποχών. Στην γλώσσα του Θιβέτ, επίσης; Τουρίστας Θιβετιανός μοιάζει να είναι το πιο σύντομο ανέκδοτο μέχρι την έναρξη της παγκοσμιοποίησης, αν και η αρχή της τελευταίας ίσως ανάγεται στην περίοδο που ο Μάρκο Πόλο εγκαινίαζε τον δρόμο του μεταξιού μεταξύ Ανατολής και Δύσης, πριν δώσει τ΄όνομά του στο αεροδρόμιο εδώ.\nΠερνώντας, πάντως, από το Σαν Μάρκο απέναντι στο Λίντο και φτάνοντας στην SALA CASINO; Το ανέκδοτο τροποποιείται ελαφρώς. Σινεμά Θιβετιανό; Κι όμως, ο Πέμα Τσέντεν κερδίζει τις εντυπώσεις στο παράλληλο πρόγραμμα “ORIZZONTI” με την πέμπτη του παρακαλώ ταινία “JINPA” (Κίνα), με ήρωες έναν φορτηγατζή κι έναν περιπλανώμενο. Έχουν το ίδιο όνομα (του τίτλου), μοιράζονται το ίδιο όνειρο, την ίδια διαδρομή σ’ έρημα οροπέδια και το ίδιο πεπρωμένο.\nΤο κίνητρο της εκδίκησης, το τοπίο – πρωταγωνιστής, η αφηγηματική ακρίβεια, η ανάμιξη φιλοσοφίας και ρεαλισμού, η ειρωνεία και το χιούμορ, οι ονειρικές παρεμβάσεις κι ο εσωτερικός ρυθμός, να τα υλικά που μετατρέπουν ένα παρ’ ολίγον εθνογραφικό ντοκιμαντέρ για την εξωτική χώρα, σε σύγχρονη, καλοκουρδισμένη, γενναιόδωρη ταινία δρόμου, γεμάτη σινεφίλ αναφορές, μεστό βλέμμα και στιβαρή διήγηση. Στη μοναδική, φθαρμένη κασέτα, ο φορτηγατζής ακούει διαρκώς το “O SOLE MIO”, όπως φοράει διαρκώς γυαλιά ηλίου, παρόμοια με του Γουόν Καρ Γουάϊ, συμπαραγωγού αυτής της ευχάριστης έκπληξης. Ο Γουάϊ, στην επίσημη προβολή απουσιάζει. Αποφεύγοντας, μάλλον, να τραβήξει την προσοχή, χαρίζοντας τον λιγόλεπτο θρίαμβο στους υπόλοιπους συντελεστές, που φορούν, όπως κι ο διευθυντής του Φεστιβάλ Αλμπέρτο Μπαρμπέρα ολόλευκα, μεταξωτά, παραδοσιακά μαντήλια – σύμβολα του σεβασμού και της προσφοράς.\nΑπό το ιταλικό τραγούδι ως την μοντέρνα ποπ-ροκ, τρία λεπτά απόσταση, ως την SALA PERLA και το διαγωνιστικό τμήμα. Όπου, επιτέλους, ύστερα από την παρέλαση ταινιών εποχής δυόμισι ωρών συνήθως, επιστροφή στο παρόν. Ο Μπράντι Κόρμπετ συνοψίζει, από την παρ’ ολίγον τραγωδία και την σωτηρία- θαύμα μέχρι την εκκωφαντική επιτυχία, την 20χρονη περίπου πορεία της τραγουδίστριας Celeste, παράλληλα με τα γεγονότα-σταθμούς στις ΗΠΑ των αρχών του 21ου αιώνα. Λίγη βιογραφία, λίγη πολιτική, αρκετή μουσική, η Νάταλι Πόρτμαν πληθωρική. Διασημότητα η ίδια, ενσαρκώνει μιαν άλλη, σύγχρονή της, πιο ώριμη πλέον από τον «Μαύρο Κύκνο», στο “VOX LUX”, με λουκ εκκεντρικό. Εκτός οθόνης, στο κόκκινο χαλί, αβυσσαλέο ντεκολτέ σαν αερικό.\nΤι κρίμα, η αμέσως επόμενη ταινία του διαγωνισμού, δεν ανταποκρίνεται στις υψηλές προσδοκίες των θαυμαστών του Κάρλος Ρεϊγάδας. Μια πενταετία μετά από το παρεξηγημένο, ομολογουμένως, “POST TENEBRAS LUX”, ο Μεξικανός δημιουργός επιστρέφει ακόμα πιο φιλόδοξος, υπερφίαλος σχεδόν. Αφήνει στους άλλους το παρελθόν και τα κοστούμια εποχής, εστιάζοντας στην δική μας αποκλειστικά. “NUESTRO TIEMPO”, ταξιδάκι αναψυχής; Κάθε άλλο. Ραντσέρος και ταύροι στην εξοχή τα Τζαλκάλα, έξω από το Μέξικο Σίτι, από τη μια, πλούσιες οικογένειες κι ανέσεις, από την άλλη. Στο επίκεντρο, η κρίση του ζευγαριού, το ερωτικό τρίγωνο, αναμέτρηση και διεκδίκηση, κυριαρχία κι ηδονοβλεψία, η ομφαλοσκόπηση και το σύμπτωμα του καιρού μας, ως ανεπαίσθητη διαρροή επαφής, συναισθημάτων κι επικοινωνίας. Τρεις ολόκληρες ώρες αρκούν ή κουράζουν;\nΟ σκηνοθέτης κι η γυναίκα του στους κεντρικούς ρόλους, σαν «Σκηνές από έναν γάμο» σ’ απευθείας μετάδοση. Μέτρια υποδοχή και για το ερωτικό – οικογενειακό δράμα “NEVER LOOK AWAY” (Γερμανία) του Φλόριαν Φον Ντόνερσμαρκ, του ίδιου που διακρίθηκε παλιότερα με τις «Ζωές των άλλων». Ευτυχώς, ο πρωτοεμφανιζόμενος Αντρέας Γκολντστάϊν υπόσχεται περισσότερα, συμμετέχοντας στην «Εβδομάδα της Κριτικής» με την ταινία δρόμου “ADAM and EVELYN” (Γερμανία), χρονικό ενός έρωτα πριν από την πτώση του Τείχους. Arrivederci.


aylogyros news: Η Ιωάννα Σφακιανάκη απαντά, στο «κουτσομπολιό»… της αυλής!!!\nΗ Ιωάννα Σφακιανάκη απαντά, στο «κουτσομπολιό»… της αυλής!!!\n«…οι τέχνες ανθίζουν μέσα στην κρίση, όπως ένα λουλούδι...\nσε μια τσιμεντούπολη και αυτό αποτελεί πηγή ελπίδας», είπε μεταξύ άλλων η Ιωάννα, ανοίγοντας μια μεγάλη συζήτηση με «αντικείμενο» την κάθε μορφή παιδείας…\nΠοια γεύση, σας έχει λείψει από τα παιδικά σας χρόνια; Της τεχνητής πορτοκαλάδας που αραιώνεται με νερό που αγόραζε ο παππούς μου κατά τις καλοκαιρινές μας διακοπές στο χωριό.\nΟ «θεατρίνος» στην οικογένεια, ποιος ήταν; Εγώ φυσικά. Παρακαλούσα συνεχώς την αδερφή μου όταν ήμασταν μικρές να αναπαράγουμε σκηνές από παιδικά, ταινίες, βιβλία. Με το πέρασμα των χρόνων εκείνη έχασε το ενδιαφέρον της και εγώ συνέχισα μόνη μου, ακάθεκτη.\nΤι ήταν αυτό που σας ώθησε ν’ ασχοληθείτε με την υποκριτική; Αρχικά τελειώνοντας το λύκειο δεν μπορούσα να φανταστώ τον εαυτό μου να ασχολείται με κάτι διαφορετικό. Μου αρέσει η προστασία που προσφέρει το προσωπείο ενός ρόλου. Οι δυνατότητες. Οι συνθήκες. Λένε πως αυτοί που διαβάζουν βιβλία ζουν πολλές ζωές. Οι ηθοποιοί λοιπόν έχουμε την ευκαιρία να πάμε ένα βήμα παραπέρα.\nΤι σας έκανε να συμμετέχετε σε αυτή την παράσταση; Η κατάσταση του σήμερα στην Ελλάδα που με το προσφυγικό ζήτημα επιδεινώνεται. Οι άνθρωποι που με την πάροδο του χρόνου αντί να έχουν πατάξει το μίσος, τον ρατσισμό και τον φόβο για το διαφορετικό αντίθετα φαίνεται σαν να τα έχουν ριζωμένα στο DNA τους. Το έργο περνάει δυνατά μηνύματα. Το θέμα είναι είσαι έτοιμος να τα ακούσεις;\nΤι πρέπει να περιλαμβάνει κατά τη γνώμη σας, μια καλή παράσταση; Μια καλή παράσταση πρέπει να περιλαμβάνει δυνατό κείμενο, έξυπνους διαλόγους, καλές ερμηνείες και η διάρκεια της να είναι τέτοια ώστε να μην κουράζει.\nΠως φαντάζεστε το μέλλον της δουλειάς σας μέσα από την κρίση που βιώνουμε; Όλοι οι κλάδοι δυσκολεύονται να αντεπεξέλθουν εν καιρώ κρίσης. Το θέμα είναι πόσο πρόθυμος είναι ο καθένας και αν έχει την δύναμη (κυρίως ψυχολογική) να ακολουθήσει αυτό που έχει αποφασίσει να κάνει. Συγκεκριμένα πιστεύω πως οι τέχνες ανθίζουν μέσα στην κρίση όπως ένα λουλούδι σε μια τσιμεντούπολη και αυτό αποτελεί πηγή ελπίδας.\nΗ τηλεόραση βοηθάει στην προβολή του ηθοποιού ή τον φθείρει άμεσα; Βοηθάει στην αναγνωρισημότητά του αλλά εξαρτάται και από τον βαθμό έκθεσής του αν κάτι τέτοιο θα έχει αρνητικό αντίκτυπο στην μετέπειτα πορεία του.\nΗ εξουσία πιστεύετε, είναι ένα ασύνθετο μπουλούκι ή ένας σπουδαίος θίασος; Εξαρτάται από τα αποτελέσματά της.\nΤην Ελλάδα με ποια ταινία θα την ταυτίζατε; Τον Τιτανικό. (χωρίς το love story δυστυχώς)\nΠοιος πιστεύετε ότι είναι ο λόγος που ο Έλληνας δεν πηγαίνει θέατρο; Η έλλειψη θεατρικής παιδείας (η διδασκαλία της θεατρικής αγωγής είναι ανεπαρκής στα σχολεία), η τιμή του εισιτηρίου καθώς και το γεγονός ότι ο κύριος όγκος των παραστάσεων ανεβαίνει στα μεγάλα αστικά κέντρα με αποτέλεσμα να μην υπάρχει η δυνατότητα σε όλους τους Έλληνες να παρακολουθούν θεατρικές παραστάσεις.\nΑν σας όριζαν για λίγα λεπτά της ώρας «πρέσβη» της ελληνικής θεατρικής σκηνής, ποια αρχαία τραγωδία θα προτείνατε στους ξένους και γιατί; Η Αντιγόνη την οποία θεωρώ ένα από τα αρτιότερα έργα του αρχαίου ελληνικού θεάτρου και έχει εμπνεύσει πολλούς ξένους μελετητές, φιλολόγους και ανθρώπους του χώρου.\nΠοιος είναι ο αγαπημένος σας συγγραφέας; Τέννεσι Ουίλιαμς.\nΠοιο ρόλο θα θέλατε να παίξετε; Αντιγόνη του Σοφοκλή Ολίβια (δωδέκατη νύχτα του Σαίξπηρ)\nΠοιο είναι το αγαπημένος σας αντικείμενο, το «γούρι» σας; Δεν έχω κάποιο.\nΠοια είναι η αγαπημένης σας ατάκα; Σαν της ματιάς την δύναμη άλλη καμιά δεν είναι.\nΠοια είναι η αγαπημένη σας ελληνική ταινία; «Ο αστακός» του Λάνθιμου.\nΑν σας ζητούσε ένα παιδί μια συμβουλή, τι θα του λέγατε; ΠΙΣΤΕΨΕ ΣΤΟΝ ΕΑΥΤΟ ΣΟΥ.\nΜε λένε Ιωάννα Σφακιανάκη ανήκω στον κοιτώνα του hufflepuff και φοίτησα στο τμήμα υποκριτικής θεάτρου και κινηματογράφου στο ΑΜC όπου και αποφοίτησα με Β.Α in Performing Arts από το Queen Margaret University το οποίο συνεργαζόταν με το κολέγιο.\nΠέρα από το θέατρο λατρεύω τον χορό, την ζωγραφική και τις alternative performances.\nΕύχομαι να μας τιμήσετε με την παρουσία σας τον Ιούνιο στο off off festival που διοργανώνει το θέατρο Επί Κολωνώ για να παρακολουθήσετε ένα έργο που αναφέρει θέματα που φαντάζουν γνώριμα αλλά λίγοι έχουν την δύναμη να θίξουν.


Μαρτυρεί δε ο αυτός και ότι ο Απόστολος ούτος κατεστάθη Διάκονος υπό των Αποστόλων επί τας χρείας και τραπέζας των πτωχών και χηρών ομού με τον Στέφανον και τους άλλους πέντε (Πράξ. στ΄). ούτος ο Απόστολος εξελθών εις το κήρυγμα κατά το 35ον έτος από Χριστού Γεννήσεως, ενέπλησε την Σαμάρειαν από την διδασκαλίαν του Ευαγγελίου. Ούτος και τον Σίμωνα τον μάγον εβάπτισεν, υποκριθέντα ότι εδέχθη την πίστιν του Χριστού. Αρπαγείς δε ο αυτός υπό Αγίου Αγγέλου, έφθασεν εις τον δρόμον τον ευνούχον της Βασιλίσσης Κανδάκης και κατηχήσας αυτόν εβάπτισεν. Έπειτα πάλιν εφέρθη υπό του Αγγέλου εις την Άζωτον, και εφώτισεν αυτήν με την διδασκαλίαν του Ευαγγελίου. Μετά ταύτα επήγεν εις τας Τράλλεις, πόλιν ευρισκομένην εν τη Μικρά Ασία, και δια της διδασκαλίας του έπεισεν όλους τους εκεί ευρισκομένους να πιστεύσωσιν εις τον Χριστόν. Εις αυτήν δε την πόλιν κτίσας και Εκκλησίαν προς Κύριον εξεδήμησε.


ALK Hotel, Ξενοδοχείο, Καμάρες,Σίφνος,Κυκλάδες ,Διαμονή,Ταξίδια,Διακοπές,Ελλάδα,Visit Hotels greece,κατάλυμα\nVisit Hotels Κυκλάδες Σίφνος Καμάρες ALK Hotel\nΑγία Μαρίνα, Καμάρες, 84003, Ελλάδα\nΤηλ.:+30 22840 33209 Φαξ:+30 22840 33211\nΑυτό το ξενοδοχείο κυκλαδίτικου στιλ στη Σίφνο διαθέτει μπαρ με βεράντα με πανοραμική θέα και κλιματιζόμενα δωμάτια με θέα στη θάλασσα ή στο βουνό. Η πεντακάθαρη παραλία της Αγίας Μαρίνας απέχει μόλις 150 μέτρα.\nΤα δωμάτια του ALK είναι φωτεινά και ευάερα και καθένα διαθέτει ιδιωτικό μπαλκόνι και άνετο κρεβάτι. Παρέχεται υπηρεσία δωματίου. Είναι όλα κλιματιζόμενα και προσφέρουν Wi-Fi.\nΟι επισκέπτες μπορούν να ξεκινήσουν τη μέρα τους με τον πλούσιο αμερικανικό μπουφέ πρωινού, που περιλαμβάνει ζεστά και κρύα πιάτα, καθώς και φρέσκα φρούτα. Στο μπαρ του ξενοδοχείου οι επισκέπτες έχουν την ευκαιρία να χαλαρώσουν με ένα ποτό απολαμβάνοντας τη θέα στη θάλασσα και στο λιμάνι.\nΟι Καμάρες απέχουν 400μ. από το ALK, ενώ τα καταστήματα και τα εστιατόρια βρίσκονται σε απόσταση μικρότερη των 200 μέτρων. Η ρεσεψιόν προσφέρει τουριστικές πληροφορίες και δωρεάν υπηρεσίες μεταφοράς από/προς το λιμάνι κατόπιν αιτήματος. Υπάρχει δωρεάν χώρος στάθμευσης στο ξενοδοχείο.


Η Κεντρική Τράπεζα προειδοποιεί ! Μην πάρετε ποτέ χαρτονόμισμα με μελάνι - syros-sports.gr\nHome / SportCyclades / Η Κεντρική Τράπεζα προειδοποιεί ! Μην πάρετε ποτέ χαρτονόμισμα με μελάνι\nΗ Κεντρική Τράπεζα προειδοποιεί ! Μην πάρετε ποτέ χαρτονόμισμα με μελάνι\nSyros-Sports 2 Μαρτίου 2019\tSportCyclades Δεν επιτρέπεται σχολιασμός στο Η Κεντρική Τράπεζα προειδοποιεί ! Μην πάρετε ποτέ χαρτονόμισμα με μελάνι\nΗ Κεντρική Τράπεζα προειδοποιεί ! Μην πάρετε ποτέ χαρτονόμισμα με μελάνι.\nΟ λόγοςΜπορεί να ανήκει στα κλεμμένα χαρτονομίσματα. Οι ληστείες σε ATM έχουν γίνει στην Ελλάδα σχεδόν καθημερινό φαινόμενο και τραπεζικά στελέχη εκτιμούν ότι θα εμφανίζονται στην αγορά όλο και περισσότερα χαρτονομίσματα\nΤα συστήματα αυτά καθιστούν τα κλεμμένα τραπεζογραμμάτια άχρηστα και άνευ αξίας, μειώνοντας έτσι τον κίνδυνο οι εμπορικές επιχειρήσεις, οι τράπεζες και οι λοιποί φορείς που κατ’ επάγγελμα διαχειρίζονται μετρητά να πέσουν θύματα εγκληματικής ενέργειας.Πώς μπορείτε, όμως, να αναγνωρίσετε ένα κλεμμένο τραπεζογραμμάτιο το οποίο έχει κηλιδωθεί από μελάνη;\nPrevious Οι παίκτες του Φοίνικα κατά του εκφοβισμού-bullying (Φωτό)\nNext Για το «πρώτο βήμα» στην Πάρο ο Πάγος


ΣΥΝΟΠΤΙΚΗ ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΞΩΤΕΡΙΚΗΣ ΑΞΙΟΛΟΓΗΣΗΣ ΤΩΝ ΙΔΡΥΜΑΤΩΝ ΑΝΩΤΑΤΗΣ ΕΚΠΑΙΔΕΥΣΗΣ ΑΠΟ ΤΗΝ Α.ΔΙ.Π. ( ) - PDF\nDownload "ΣΥΝΟΠΤΙΚΗ ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΞΩΤΕΡΙΚΗΣ ΑΞΙΟΛΟΓΗΣΗΣ ΤΩΝ ΙΔΡΥΜΑΤΩΝ ΑΝΩΤΑΤΗΣ ΕΚΠΑΙΔΕΥΣΗΣ ΑΠΟ ΤΗΝ Α.ΔΙ.Π. ( )"\n1 ΣΥΝΟΠΤΙΚΗ ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΞΩΤΕΡΙΚΗΣ ΑΞΙΟΛΟΓΗΣΗΣ ΤΩΝ ΙΔΡΥΜΑΤΩΝ ΑΝΩΤΑΤΗΣ ΕΚΠΑΙΔΕΥΣΗΣ ΑΠΟ ΤΗΝ Α.ΔΙ.Π. ( ) Εισαγωγή Η Α.ΔΙ.Π., στο πλαίσιο της αποστολής της για τη διασφάλιση υψηλής ποιότητας στην Ανώτατη Εκπαίδευση στην Ελλάδα, πραγματοποίησε την εξωτερική αξιολόγηση όλων των Α.Ε.Ι. της χώρας (22 Πανεπιστημίων και 14 ΤΕΙ), κατά το διάστημα Οκτώβριος 2015 Ιούλιος Η υποβολή των τελικών εκθέσεων εκ μέρους των εμπειρογνωμόνων στην Α.ΔΙ.Π. ολοκληρώθηκε το Νοέμβριο του Στη συνέχεια, η Αρχή επεξεργάστηκε τα αποτελέσματα τους, τα οποία και παρουσιάζει παρακάτω, με συνοπτικό τρόπο. Η εξωτερική αξιολόγηση των ΑΕΙ είναι μια από τις διαδικασίες διασφάλισης ποιότητας και έχει περιοδικό χαρακτήρα (κάθε τέσσερα χρόνια) και είναι εναρμονισμένη με το Ευρωπαϊκό Πλαίσιο Διασφάλισης Ποιότητας στην Ανώτατη Εκπαίδευση. Πραγματοποιείται είτε για την αξιολογική αποτίμηση του έργου των ΑΕΙ είτε για την πιστοποίηση της ποιότητας της λειτουργίας τους. Στην παρούσα φάση, αξιολογήθηκαν τα Ιδρύματα ως προς τη συνολική τους λειτουργία, τη στρατηγική, τους στόχους, τις δομές, τις διαδικασίες και τους κανονισμούς, τα κεντρικά πληροφοριακά συστήματα και τις υπηρεσίες. Επισημαίνεται ότι σκοπός της εξωτερικής αξιολόγησης των ΑΕΙ δεν ήταν η κατάταξη των Ιδρυμάτων ούτε η συγκριτική τους αξιολόγηση, αλλά η εμπεριστατωμένη διάγνωση των θετικών και αρνητικών σημείων, με σκοπό την ανάπτυξη της αυτογνωσίας των Ιδρυμάτων και, συνακόλουθα, της βελτίωσής τους. Σύμφωνα με την πάγια πρακτική της Α.ΔΙ.Π, οι Εκθέσεις Εξωτερικής Αξιολόγησης των ΑΕΙ δημοσιεύονται στην ιστοσελίδα της, με σκοπό αφενός μεν τη διασφάλιση της διαφάνειας των διαδικασιών αξιολόγησης, την πληροφόρηση των πολιτών, την υποστήριξη των ΑΕΙ στην προσπάθεια επίτευξης της συνεχούς βελτίωσής τους, αφετέρου δε την ενημέρωση της Πολιτείας, με τρόπο, ο οποίος να συνεισφέρει εποικοδομητικά στην Εθνική Στρατηγική για την Παιδεία. 1\n2 Η μεθοδολογία της εξωτερικής αξιολόγησης Για τις ανάγκες της αξιολόγησης, η Α.ΔΙ.Π. συνέταξε με βάση τις Ευρωπαϊκές Κατευθυντήριες Αρχές (ESG): 1) «Πρότυπο Σχέδιο Εσωτερικής Αξιολόγησης Ιδρύματος» για τη σύνταξη των Εκθέσεων Εσωτερικής Αξιολόγησης. 2) «Πρότυπο Σχέδιο Εξωτερικής Αξιολόγησης Ιδρύματος» για τη σύνταξη των Εκθέσεων Εξωτερικής Αξιολόγησης. 3) Πρότυπο Πρόγραμμα για τις επισκέψεις των Επιτροπών Εξωτερικής Αξιολόγησης (ΕΕΑ) στα Ιδρύματα. Η συγκρότηση των Επιτροπών Εξωτερικής Αξιολόγησης πραγματοποιήθηκε από την Α.ΔΙ.Π. μέσα από το Μητρώο Εμπειρογνωμόνων της, στο οποίο έχουν εγγραφεί ημεδαποί και αλλοδαποί επιστήμονες αναγνωρισμένου κύρους, καθηγητές ΑΕΙ ή διακεκριμένοι ερευνητές σε ερευνητικά ιδρύματα, κατά προτίμηση με εμπειρία σε θέματα αξιολόγησης και σε θέσεις διοίκησης. Το Μητρώο τηρείται κατά επιστημονική περιοχή και γνωστικό αντικείμενο και συγκεντρώνει πάνω από 6000 μέλη. Στην εξωτερική αξιολόγηση των 36 ΑΕΙ, συμμετείχαν συνολικά 169 αξιολογητές από την Ευρώπη, τις ΗΠΑ, τον Καναδά και την Αυστραλία. Για κάθε ΑΕΙ αξιολογήθηκαν τέσσερις (4) άξονες δραστηριοτήτων, με είκοσι επτά (27) πεδία ανάλυσης (περιλαμβανομένης της συνολικής κρίσης της ΕΕΑ) ως εξής: 1) Τήρηση διαδικασιών αξιολόγησης από τα Ιδρύματα (2 πεδία) 2) Στρατηγικές του αξιολογούμενου Ιδρύματος (13 πεδία) 3) Εσωτερικό Σύστημα Διασφάλισης Ποιότητας του Ιδρύματος (10 πεδία) 4) Λειτουργία της Κεντρικής Διοίκησης του Ιδρύματος(1 πεδίο) Η αναφορά της αξιολογικής κρίσης των εμπειρογνωμόνων περιέλαβε για κάθε πεδίο ανάλυση των ευρημάτων, συστάσεις καθώς και την τελική κρίση της Επιτροπής, η οποία αποτυπώθηκε σε κλίμακα τεσσάρων επιπέδων αξιολόγησης, σύμφωνα με τα πρότυπα αξιολόγησης που ακολουθεί η ENQA (European Network for Quality Assurance), ως εξής: «Άξιο θετικής μνείας (Worthy of merit), θετική αξιολόγηση (Positive evaluation), μερικώς θετική αξιολόγηση (Partially positive evaluation) και αρνητική αξιολόγηση (Negative evaluation)». Ειδικότερα: Από τα 36 ΑΕΙ: το 27,8% αξιολογήθηκε ως «Άξιο θετικής μνείας», το 61,1% έλαβε «θετική αξιολόγηση», το 11,1% «μερικώς θετική», ενώ δεν υπήρξε αρνητική αξιολόγηση. Μεταξύ των τεσσάρων αξόνων δραστηριοτήτων, τις θετικότερες αξιολογήσεις συγκέντρωσε ο άξονας 1: «Τήρηση διαδικασιών αξιολόγησης», ενώ τις πλέον αρνητικές έλαβε ο άξονας 4: «Εσωτερικό Σύστημα Διασφάλισης Ποιότητας». Η διακύμανση των θετικών αποτελεσμάτων κινήθηκε από 60% - 90%, ενώ των αρνητικών από 40% - 60%. Ειδικότερα, τα πεδία με την υψηλότερη βαθμολογία (εμφανίζεται στο 90% περίπου των εκθέσεων) ήταν η τήρηση της διαδικασίας εξωτερικής αξιολόγησης και η ανάπτυξη κοινωνικής στρατηγικής, ενώ τη χαμηλότερη βαθμολογία (εμφανίζεται στο 60% 2\n3 περίπου των εκθέσεων) έλαβαν η διασφάλιση ποιότητας του διδακτικού προσωπικού και η δημοσιοποίηση των πληροφοριών. Μετά την ολοκλήρωση των αξιολογήσεων, η ΑΔΙΠ θα πραγματοποιήσει αξιολόγηση της διαδικασίας, με την αποστολή σχετικών ερωτηματολογίων προς τους αξιολογούμενους και τους αξιολογητές. Από τα σχετικά αποτελέσματα αντλεί συμπεράσματα για την περαιτέρω βελτίωση των διαδικασιών της. Η ίδια η ΑΔΙΠ υπόκειται σε αυτοαξιολόγηση και εξωτερική αξιολόγηση από την ENQA ως πλήρες μέλος της, κατά την οποία επιθεωρούνται όλες οι διαδικασίες διασφάλισης ποιότητας τις οποίες εφάρμοσε η Αρχή. Παρακάτω συνοψίζονται τα σημαντικότερα συμπεράσματα και συστάσεις που προέκυψαν από την επεξεργασία των εκθέσεων Εξωτερικής Αξιολόγησης των ΑΕΙ ανά άξονα δραστηριοτήτων. Τα κυριότερα συμπεράσματα και οι συστάσεις Ανταπόκριση των Ιδρυμάτων στις διαδικασίες αξιολόγησης Στην πλειονότητα των Ανώτατων Εκπαιδευτικών Ιδρυμάτων, το πρόγραμμα της εξωτερικής αξιολόγησης τηρήθηκε κανονικά και χωρίς ιδιαίτερα προβλήματα. Θετικότερα κρίθηκε η αξιοποίηση των αποτελεσμάτων και των συστάσεων προηγούμενων αξιολογήσεων των Τμημάτων, η ανταπόκριση των Ιδρυμάτων στα δεδομένα που ζητήθηκαν από τις Επιτροπές Εξωτερικής Αξιολόγησης, η επάρκεια τεκμηρίωσης, καθώς και ο συντονισμός της διαδικασίας εξωτερικής αξιολόγησης στο σύνολό της. Από την ανάλυση των ευρημάτων, διαφαίνονται περιθώρια βελτίωσης στις σχέσεις των φοιτητών με τα μέλη ΔΕΠ, στη συμμετοχή των φοιτητών στις διαδικασίες αξιολόγησης καθώς και στην κατάρτιση στρατηγικών πλάνων. Στα σημαντικότερα αρνητικά ευρήματα περιλαμβάνονται επίσης ζητήματα δυσλειτουργιών που αφορούν στις σχέσεις με το Υπουργείο Παιδείας Έρευνας και Θρησκευμάτων, τα οποία, κατά την γνώμη των Εμπειρογνωμόνων, περιορίζουν την αυτονομία των Ιδρυμάτων. Συστήνεται η ενίσχυση των κινήτρων για τη δημιουργία κουλτούρας ποιότητας και η ταχύτερη προώθηση των τεκμηρίων αξιολόγησης στην ΕΕΑ, με χρήση περιλήψεων της εσωτερικής έκθεσης. Μεγαλύτερη προσπάθεια θα πρέπει να καταβληθεί για έναν σαφή προσδιορισμό της αποστολής των Ιδρυμάτων και για την αξιοποίηση των ευκαιριών μέσω της αξιολόγησης. 3\n4 Στρατηγικές των αξιολογούμενων Ιδρυμάτων Στην πλειοψηφία των εκθέσεων, αναγνωρίζονται ως θετικά στοιχεία η αποτελεσματικότητα της διοίκησης των Ιδρυμάτων και η ποιότητα των ανθρώπινων πόρων. Ως θετικότερα κρίνονται η ποιότητα και η ποσότητα του παραγόμενου ερευνητικού έργου και οι ερευνητικές συνεργασίες. Στις εναλλακτικές πηγές χρηματοδότησης των ΑΕΙ, συνεισέφεραν καθοριστικά τα ερευνητικά κονδύλια των Ιδρυμάτων μέσω των Ειδικών Λογαριασμών Κονδυλίων Έρευνας. Στο πλαίσιο αυτό, οι σχέσεις των Ιδρυμάτων με οικονομικούς και κοινωνικούς φορείς κρίνονται ικανοποιητικές. Αναφορικά με τα προγράμματα σπουδών, η εκτίμηση των γενικών χαρακτηριστικών των Προπτυχιακών Προγραμμάτων Σπουδών κρίνεται συνολικά θετική. Οι εξωτερικοί αξιολογητές διαπίστωσαν ότι τα περισσότερα Προγράμματα Προπτυχιακών Σπουδών είναι διασυνδεδεμένα με την οικονομία και τη σύγχρονη αγορά εργασίας, ενώ σημαντικό μέρος των συστάσεων από προηγούμενες εξωτερικές αξιολογήσεις (των Τμημάτων) έχουν ήδη εφαρμοστεί, μέσω κάποιων περιορισμένων αλλαγών στα Προγράμματα Σπουδών. Τα Προγράμματα Μεταπτυχιακών Σπουδών καλύπτουν ένα ευρύ φάσμα γνωστικών αντικειμένων. Ορισμένα Προγράμματα Μεταπτυχιακών Σπουδών χαρακτηρίζονται καινοτόμα και προσαρμοσμένα στις νέες τεχνολογίες. Με δεδομένο ότι η ζήτηση υπερκαλύπτει την προσφορά, η εκτίμηση των αξιολογητών είναι ότι ενώ προσφέρονται ορισμένα καλά σχεδιασμένα προγράμματα με υψηλά κριτήρια, ωστόσο υπάρχουν και άλλα, με προοπτικές βελτίωσης. Σε αρκετές εκθέσεις αναφέρονται, έντονα, θέματα θεσμικού περιεχομένου και προβλήματα με το Υπουργείο (περιορισμοί στη διοίκηση και διαχείριση-υπερρύθμιση), ενώ θα πρέπει να γίνει πιο αποτελεσματική η επικοινωνία και εμπλοκή των μελών των Ιδρυμάτων στον στρατηγικό προγραμματισμό και την υλοποίησή του. Η δήλωση αποστολής των Ιδρυμάτων κρίθηκε ανεπαρκής και, συνακόλουθα, το σύστημα στοχοθέτησης των Ιδρυμάτων ανέφικτο. Επισημαίνεται η ανάγκη παροχής προτεραιότητας στους μηχανισμούς διεθνοποίησης και εξωστρέφειας. Τα κοινά εμπόδια στα ΠΠΣ, ΠΜΣ και Διδακτορικών Σπουδών (Α, Β και Γ κύκλος σπουδών αντίστοιχα) εντοπίζονται στις περικοπές της χρηματοδότησης, καθώς και στην έλλειψη διδακτικού και διοικητικού προσωπικού. Στο πλαίσιο της ανάγκης μιας ευρύτερης και βαθύτερης αναμόρφωσης των Προγραμμάτων Σπουδών, αδυναμίες παρατηρήθηκαν, επίσης, στην εφαρμογή των συστάσεων της εξωτερικής αξιολόγησης (των Τμημάτων). Συστήνεται η ενίσχυση της κινητικότητας και της διεθνοποίησης, ενώ προτείνεται η στρατηγική ενίσχυσης της αριστείας και των ερευνητών. Επιπλέον, προτείνεται η έναρξη Προγράμματα Σπουδών (ΠΣ) και η λειτουργία υπηρεσιών στην αγγλική γλώσσα. Σημαντική θεωρείται και η καλύτερη μέριμνα στον περιβαλλοντικό και ενεργειακό σχεδιασμό. Έντονη παρουσιάζεται η ανάγκη συμβουλευτικής υποστήριξης των φοιτητών και του προσωπικού. Η στρατηγική για τη φοιτητική πρόνοια οφείλει να εστιαστεί στη μέγιστη δυνατή κάλυψη αναγκών στέγασης. Ως προς τα ΠΣ, συστήνεται η θεσμοθέτηση μεγαλύτερης οργανωτικής αυτονομίας τους στο πλαίσιο των Ιδρυμάτων και ο εξορθολογισμός τους. Παράλληλα, θα πρέπει να καθιερωθεί η μεγαλύτερη συμμετοχή των φοιτητών στις διαδικασίες ΔΠ. Τα Προγράμματα Σπουδών πρέπει να προσαρμοστούν βάσει των μαθησιακών αποτελεσμάτων, ώστε να είναι συμβατά με τα ευρωπαϊκά πρότυπα (ESG) και τους όρους της Α.ΔΙ.Π. στη διαδικασία πιστοποίησης. Επιπλέον, 4\n5 απαιτείται η συνεχής αξιολόγηση της προόδου όλων των υποψηφίων διδακτόρων καθώς και η παρότρυνσή τους να συμμετέχουν σε συνέδρια. Εν κατακλείδι, προτείνεται η διαμόρφωση ενός συστήματος μέτρησης της απόδοσης (Key Performance Indicator KPI's), στόχων και χρονοδιαγραμμάτων και η διερεύνηση περαιτέρω πηγών χρηματοδότησης. Εσωτερικό Σύστημα Διασφάλισης Ποιότητας Με δεδομένο ότι τα εσωτερικά συστήματα Διασφάλισης Ποιότητας των ΑΕΙ βρίσκονται σε φάση ανάπτυξης, σημαντική είναι η συνεχής προσπάθεια δημιουργίας κουλτούρας ποιότητας, αλλά και η συμμετοχή των φοιτητών στις διαδικασίες εσωτερικής αξιολόγησης, μέσα από τη συμπλήρωση δομημένων ερωτηματολογίων. Η υιοθέτηση του ευρωπαϊκού συστήματος πιστωτικών μονάδων (ECTS), η πληρότητα και το περιεχόμενο των οδηγών σπουδών, η επικαιροποίηση και η περιγραφή των Προγραμμάτων Σπουδών με μαθησιακά αποτελέσματα καθώς και η συνεργασία καθηγητών και φοιτητών σε ζητήματα αξιολόγησης της διδασκαλίας και της μάθησης συγκαταλέγονται στα θετικότερα ευρήματα των Εσωτερικών Συστημάτων Διασφάλισης Ποιότητας των Ιδρυμάτων. Στις εκθέσεις καταγράφεται θετική προοπτική προς την κατεύθυνση συγκρότησης ενός ισχυρού πλαισίου διαδικασιών Διασφάλισης Ποιότητας, που σταδιακά θα οδηγήσει στο επόμενο βήμα, αυτό της πιστοποίησης των Προγραμμάτων Σπουδών. Κοινή διαπίστωση των εκθέσεων αξιολόγησης αποτελεί το γεγονός ότι τα συστήματα διασφάλισης ποιότητας των Ιδρυμάτων δεν βρίσκονται σε πλήρη εφαρμογή. Ως βασικές αιτίες καταγράφονται οι ελλείψεις πολιτικών Διασφάλισης Ποιότητας, η μη κανονική λειτουργία των ΜΟΔΙΠ/ΟΜΕΑ (όπως ο μη προσδιορισμός δεικτών - σημείων αναφοράς / benchmarks), οι αδυναμίες στα πληροφοριακά συστήματα και οι ελλείψεις ενημερωτικών οδηγιών για τα Συστήματα Διασφάλισης Ποιότητας. Επιπλέον, αδυναμίες καταγράφονται στην κινητικότητα καθηγητών και φοιτητών, στην έλλειψη τυπικής διαδικασίας υποδοχής παραπόνων, καθώς και στη μη παροχή πολλαπλών μαθησιακών διαδρομών στα ΠΣ (multiple learning paths). Σχετικά με τη Διασφάλιση Ποιότητας του διδακτικού προσωπικού, επισημαίνονται ο μεγάλος φόρτος εργασίας και η έλλειψη συστήματος αυτοαξιολόγησης των διδασκόντων. Η περιοδική εξωτερική αξιολόγηση εμφανίζεται να επιδέχεται περαιτέρω βελτίωση σχετικά με τη λειτουργία της ΜΟΔΙΠ, ενώ υπάρχουν δυσλειτουργίες στην τεκμηρίωση και την αποτελεσματικότητα των διαδικασιών. Με δεδομένο ότι η πολιτική και η στρατηγική για τη ΔΠ ευρίσκεται στο ξεκίνημά της, δεν υφίστανται αρκετά δεδομένα για την αποτελεσματικότητά της. Εντούτοις, συστήνεται η ενίσχυση της εκπροσώπησης των φοιτητών, όπως ορίζει το νομικό και ευρωπαϊκό πλαίσιο για τη Διασφάλιση Ποιότητας καθώς και η επαύξηση της συνεργασίας των ΟΜΕΑ και ΜΟΔΙΠ. Η τελευταία οφείλει να εκφράσει μια σαφή πολιτική ΔΠ, η οποία να περικλείει όλους τους στρατηγικούς στόχους. Οι διαδικασίες της ΔΠ πρέπει να καθορίζουν τη λεπτομερή περιγραφή της μεθόδου και, ειδικότερα, λειτουργίες ανατροφοδότησης. Εν συνεχεία, χρειάζεται να επιδεικνύεται ευαισθησία στην προστασία των προσωπικών δεδομένων, να διαμορφωθεί 5\n6 ιδρυματική πολιτική (bottom-up) για τη ΔΠ ως ανταπόκριση σε ό,τι συμβαίνει σε επίπεδο σχολής και στις εθνικές πολιτικές (top-down). Η διοίκηση οφείλει να χρησιμοποιεί δείκτες μέτρησης των επιδόσεων και επιτευγμάτων. Προτείνεται να αναληφθούν επιπρόσθετες δράσεις στην κατεύθυνση βελτίωσης της καθημερινής λειτουργίας ενός Προγράμματος Σπουδών (όπως projects, practical training, internships κ.λπ.). Στις συστάσεις των αξιολογητών αναφέρεται η περαιτέρω εφαρμογή του συστήματος ECTS και η ανάπτυξη πιο μοντέρνων διδακτικών μεθόδων με σκοπό τη φοιτητοκεντρική μάθηση, μέσω των νέων τεχνολογιών (π.χ. e-class). Σημαντικό είναι να προσδοθούν κίνητρα στους φοιτητές για παρακολούθηση των μαθημάτων, καθώς και συμμετοχή τους στις διαδικασίες ΔΠ. Σχετικά με τη ΔΠ στο διδακτικό προσωπικό, συστήνεται ενίσχυση της συνεχούς εκπαίδευσης και κατάρτισης των μελών ΔΕΠ (π.χ. peer review, peer evaluation & peer observation). Επίσης, επιβάλλεται η αναβάθμιση των μαθησιακών πόρων, των πληροφοριακών συστημάτων και της παρουσίας των Ιδρυμάτων στον κυβερνοχώρο. Λειτουργία Κεντρικής Διοίκησης Αναφορικά με την ενότητα της Κεντρικής Διοίκησης, στην πλειοψηφία των εκθέσεων εξωτερικής αξιολόγησης αναγνωρίζεται η επάρκεια ποιότητας των ανθρωπίνων πόρων και των διοικητικών υπηρεσιών των Ιδρυμάτων. Οι υπηρεσίες βιβλιοθήκης και πληροφορικής συγκαταλέγονται σε εκείνες με τη θετικότερη κρίση των αξιολογητών. Ως σοβαρότερο πρόβλημα στις υπηρεσίες Κεντρικής Διοίκησης του Ιδρύματος καταγράφεται η μικρή κάλυψη θέσεων από το προσωπικό. Συστήνεται η τυποποίηση των συστημάτων αξιολόγησης και κινήτρων του προσωπικού καθώς και η αξιοποίηση των νέων τεχνολογιών. Τέλος, προτείνεται να προβλεφθεί μεγαλύτερη φροντίδα στα ΑΜΕΑ και η έναρξη ενός συστήματος συντονισμού και ενημέρωσης, μέσα από τον επανασχεδιασμό της δομής των υπηρεσιών των Ιδρυμάτων. 6\nΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ Η ΕΚΘΕΣΗ ΕΞΩΤΕΡΙΚΗΣ ΑΞΙΟΛΟΓΗΣΗΣ ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 2009-2016 ΣΥΝΟΠΤΙΚΗ ΠΑΡΟΥΣΙΑΣΗ Η διαδικασία της Εξωτερικής Αξιολόγησης Το


Τσιτσιπάς: «Η εβδομάδα της ζωής μου» - Tι του είπε ο Ναδάλ (videos) από Πολίτης Sports article http://politis.com.cy/article/tsitsipas-i-evdomada-tis-zois-mou---ti-tou-ipe-o-nadal-videos Ο Ελλαδίτης, μιλώντας μετά το τέλος του τελικού, ευχαρίστησε το κοινό του Τορόντο για τη μεγάλη υποστήριξη και το ζεστό καλωσόρισμα 13.08.2018 08:33\nΟ Ελλαδίτης, μιλώντας μετά το τέλος του τελικού, ευχαρίστησε το κοινό του Τορόντο για τη μεγάλη υποστήριξη και το ζεστό καλωσόρισμα\nΩς την καλύτερη εβδομάδα της ζωής του χαρακτήρισε αυτήν του Rogers Cup ο Στέφανος Τσιτσιπάς, που έκανε εκπληκτική πορεία νικώντας τέσσερις τενίστες του Top10 πριν φτάσει στον τελικό, όπου ηττήθηκε το βράδυ της Κυριακής με 2-0 σετ από το Νο1 του κόσμου, Ράφα Ναδάλ.\nΟ Ελλαδίτης, μιλώντας μετά το τέλος του τελικού, ευχαρίστησε το κοινό του Τορόντο για τη μεγάλη υποστήριξη.\n«Σας ευχαριστώ παιδιά, σας ευχαριστώ τόσο πολύ. Είναι φοβερό... ήταν η εβδομάδα της ζωής μου, η υποστήριξη που είχα όλη αυτή την εβδομάδα... ποτέ δεν είχα τόσο ζεστό καλωσόρισμα, οπότε σας ευχαριστώ γι' αυτό», είπε μεταξύ άλλων ο 20χρονος που είχε και τα γενέθλιά του.\n«Συγχαρητήρια Στέφανε για την εβδομάδα που είχες. Και χρόνια πολλά», ήταν τα πρώτα λόγια του Ναδάλ πριν από την παραλαβή του τροπαίου.


Το πανεπιστήμιο στα χρόνια του ΜΝΗΜΟΝΙΟΥ | ATTIKH AIXMH\nPosted on 03/10/2010 by ΣΥΝΤΑΞΗ\nστα χρόνια της\nΟι διαμεσολαβητές της ιδιότυπης δικτατορίας, που η τρόικα έχει επιβάλει στον ελληνικό λαό, αφού οδήγησαν σε «χρεωκοπία» τη χώρα δημιούργησαν τις συνθήκες για να υπονομευτούν τα συμφέροντα των εργαζομένων από άκρου σε άκρη. Στο όνομα της αντιμετώπισης της πρωτοφανούς κρίσης που έστησε το διεθνές και εγχώριο χρηματοπιστωτικό σύστημα και το κεφάλαιο οι εργαζόμενοι πληρώνουν, για πολλοστή φορά τα σπασμένα, με ριζικές ανατροπές στα οικονομικά, εργασιακά και ασφαλιστικά δικαιώματά τους.\nΟ επόμενος στόχος της ιμπεριαλιστικής κατοχής που βιώνουμε είναι η υπονόμευση της παιδείαςσε όλα τα επίπεδα. Το τηλεπικοινωνιακό “πανηγύρι”διαλόγου και εργασίας για την τριτοβάθμια εκπαίδευση που στήθηκε στους Δελφούς λειτουργεί ως όχημα μετάβασης στοεπιχειρηματικό πανεπιστήμιο.Οι εξαγγελίες από τους Δελφούς δεν ξένισαν. (Ξανα)διαπιστώθηκε ότι:\nΓια όλα φταίει η Δημοκρατία και η βλαβερή συνήθεια οι πολλοί (τα μέλη της πανεπιστημιακής κοινότητας) να εκλέγουν τη διοίκησή τους (Πρυτανικές και άλλες αρχές).\nΜετά την επιτυχή εισαγωγή των managers στα δημόσια νοσοκομεία και την επίλυση όλων των προβλημάτων που τα ταλάνιζαν, επιχειρείται το ίδιο και στα Πανεπιστήμια.\nΜόνο η σύγχρονη θεότητα, η αγορά, οι θιασώτες της και υπερεθνικοί οργανισμοί όπως η ΕΕ, το ΔΝΤ, η ΕΚΤ, ο ΟΟΣΑ μπορούν να σώσουν το Πανεπιστήμιο. Εξάλλου το κάνουν καθημερινά για το σύνολο του Ελληνικού Λαού, τους εργαζόμενους και τους άνεργους.\nΗ μισθοδοσία (το ύψος του μισθού), οι προκηρύξεις νέων θέσεων, οι εξελίξεις και όλα τα οικονομικά θέματα, θα αποφασίζονται από το σχεδόν διορισμένο συμβούλιο διοίκησης και από τον εξωπανεπιστημιακό πρόεδρό του. Στην αρμοδιότητα του οποίου θα περάσει και το δύσμοιρο το άσυλο.\nΗ παιδεία και η εκπαίδευση είναι υπηρεσίες/προϊόντα το κόστος των οποίων πρέπει να φέρουν οι χρήστες τους.\nΗ συνεχιζόμενη υπο(υπο…υπο)χρηματοδότηση θα ενταθεί εκτός αν υγιείς και συνετές δυνάμεις της αγοράς πεισθούν να συμβάλλουν. Σε αντίθετη περίπτωση μπορούμε να κόψουμε …τους μισθούς.\nΤο κουπόνι/κάρτα φοίτησης πιστώνεται με μονάδες που αντιστοιχούν σε παρακολούθηση και εξέταση μαθημάτων, συγγράμματα και πιθανότατα σίτιση. Οι μονάδες φθίνουν με τα χρόνια και στο βάθος … φαίνονται δίδακτρα.\nΗ έννοια των συγκροτημένων σπουδών που οδηγούν σε συγκεκριμένο πτυχίο χάνεται. Τα τμήματα χάνουν το ρόλο τους και τα ατομικά προγράμματα σπουδών των φοιτητών, ουσιαστικά καταργούν κάθε έννοια επαγγελματικών δικαιωμάτων.\nΟ αρχαίος ημών «Καλλικράτης» θα βάλει τάξη και στην τριτοβάθμια εκπαίδευση. Λες και η ίδρυση και διασπορά Τμημάτων (κυρίως) ΤΕΙ ανά την επικράτεια δεν είναι αποτέλεσμα μικροπολιτικών επιλογών όλων των κυβερνήσεων.\nΕπί δύο δεκαετίες διαλύουν το ελληνικό πανεπιστήμιο, υποχρηματοδοτώντας την έρευνα και τη διδασκαλία, καταστρέφοντας συστηματικά κάθε ακαδημαϊκή προσέγγιση. Είναι πλέον ξεκάθαρο ότι το όραμα της κοντόφθαλμης πολιτικής ηγεσίας που εναλλάσσεται στην εξουσία του τόπου είναι τα αγοραία εκπαιδευτικά ιδρύματα, με περιορισμένη δημόσια χρηματοδότηση, με κατάργηση της αυτοδιοίκησης τους, με υποβαθμισμένα προγράμματα σπουδών, με διπλοθεσίτες καθηγητές, με φοιτητές που θα ζητιανεύουν τις παροχές της όποιας εκπαίδευσης.\nΠαράλληλα, η πλειοψηφία της συνδικαλιστικής ηγεσίας της ΠΟΣΔΕΠ, κινείται με νοοτροπία αποδοχής, συναίνεσης και πλήρους συνεργασίας με την εξουσία συμμετέχοντας με σοβαρότητα στο «διάλογο», ξεχνώντας όμως το ρόλο της να υπερασπίζεται τα δικαιώματα των μελών ΔΕΠ.\nΗ Συσπείρωση Πανεπιστημιακών Πάτρας καλεί όλους τους συναδέλφους να πλαισιώσουν το σύλλογο και όλοι μαζί να αντισταθούμε στο σκοταδισμό, την αυταρχικότητα και τον αφανισμό του Ελληνικού Δημόσιου Δωρεάν Πανεπιστημίου που έρχεται.\n(Το κείμενο από τη Συσπείρωση Πανεπιστημιακών Πάτρας)


Μεταξύ των μέτρων για τον επιμερισμό των ευθυνών φροντίδας που έλαβε η ΕΕ είναι και η Οδηγία για την ισορροπία μεταξύ επαγγελματικής και ιδιωτικής ζωής. Η Οδηγία καθορίζει ελάχιστο ευρωπαϊκό πρότυπο 10 ημερών άδειας πατρότητας μετ' αποδοχών για τους πατέρες μετά τη γέννηση του παιδιού τους. Ενισχύει το υφιστάμενο δικαίωμα γονικής άδειας διάρκειας 4 μηνών, καθιστώντας τους 2 μήνες μη μεταβιβάσιμους μεταξύ των γονέων και θεσπίζοντας αποζημίωση που θα καθορίζεται από τα κράτη-μέλη. Περιλαμβάνει, επίσης, διατάξεις για την άδεια φροντίδας, με την απόδοση 5 ημερών ανά εργαζόμενο ετησίως, ως νέο ευρωπαϊκό δικαίωμα για τους εργαζόμενους. Τέλος, οι νέοι κανόνες ενισχύουν το δικαίωμα όλων των γονέων να ζητούν ευέλικτες ρυθμίσεις εργασίας.


Κρίσιμες συναντήσεις Τσίπρα στον απόηχο αντιδράσεων - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΠΟΛΙΤΙΚΗ / Κρίσιμες συναντήσεις Τσίπρα στον απόηχο αντιδράσεων\nΚρίσιμες συναντήσεις Τσίπρα στον απόηχο αντιδράσεων\n23 Ιουνίου 2015 - 20:54 Από Τριαντάφυλλος Γαβρινιώτης\nΚρίσιμες συναντήσεις που θα καθορίσουν ενδεχομένως την αποδοχή ή μη της συμφωνίας στην οποία θα καταλήξει η ελληνική κυβέρνηση με τους εταίρους έχει ο πρωθυπουργός στον απόηχο των αντιδράσεων που έχουν ήδη εκδηλωθεί στους κόλπους του ΣΥΡΙΖΑ.\nΣτο πλαίσιο αυτό ο Αλέξης Τσίπρας συναντάται στο Μέγαρο Μαξίμου με τον υπουργό Εσωτερικών Νίκο Βούτση, τον γραμματέα του ΣΥΡΙΖΑ Τάσο Κορωνάκη και τον γραμματέα της κοινοβουλευτικής ομάδας Χρήστο Μαντά. Στόχος είναι να καθοριστεί η στρατηγική των επόμενων ημερών ενόψει της επίτευξης συμφωνίας με τους δανειστές που θα έρθει στη Βουλή, να κατευναστούν οι αντιδράσεις που έχουν ήδη εκδηλωθεί στο εσωτερικό του κόμματος και να αποφασιστεί εάν και πότε θα συζητηθεί η συμφωνία στα κομματικά όργανα. Νωρίτερα, ο Αλέξης Τσίπρας συναντήθηκε με τον πρόεδρο των Ανεξαρτήτων Ελλήνων Πάνο Καμμένο, ο οποίος τον ενημέρωσε για τη συνεδρίαση της κοινοβουλευτικής ομάδας του κόμματος.\nO πρόεδρος του μικρότερου κυβερνητικού εταίρου κ. Πάνος Καμμένος αναδεικνύει πλέον ως μείζονα προϋπόθεση για την αποδοχή της συμφωνίας εκ μέρους των Ανεξάρτητων Ελλήνων, το ζήτημα του χρέους και της ύπαρξης ρητής δέσμευσης για τη διευθέτησή του. Η κοινοβουλευτική ομάδα του κόμματος συνεδρίασε σήμερα, εν μέσω κλίματος έντονου προβληματισμού στον απόηχο της «βαριάς» συμφωνίας που διαμορφώνεται στις διαβουλεύσεις της ελληνικής κυβέρνησης με τους πιστωτές.\nΠαρά το γεγονός ότι ο κ. Καμμένος είχε διαμηνύσει ότι ενδεχόμενη κατάργηση της έκπτωσης του ΦΠΑ στα νησιά θα οδηγούσε σε διατάραξη της στήριξης των ΑΝΕΛ προς την κυβέρνηση, μετά τη συνεδρίαση της κοινοβουλευτικής ομάδας του κόμματος ναι μεν σημείωσε ότι «οι κοκκινες γραμμές» παραμένουν, ωστόσο προέκρινε το χρέος ως προϋπόθεση συμφωνίας. Το κλίμα στην Κοινοβουλευτική ομάδα των ΑΝΕΛ είναι βαρύ, ωστόσο προσώρας δεν τίθεται θέμα αποστασιοποίησης του κόμματος από την κυβερνητική γραμμή.\n«Χωρίς διαγραφή του χρέους, είναι αβίωτη και η ζωή και η κοινωνία και όλοι μας», δήλωσε στο Βήμα ο βουλευτής του ΣΥΡΙΖΑ Γ. Μιχελογιαννάκης, συμπληρώνοντας πως «η φτώχεια παλεύεται, η εθνική αξιοπρέπεια όχι».\nΟ υπουργός Επικρατείας Αλέκος Φλαμπουράρης, μιλώντας στον σταθμό «στο Κόκκινο» άφησε ανοιχτό το ενδεχόμενο προσφυγής στον λαό σε περίπτωση εμπλοκής. «Η κυβέρνηση για να προχωρήσει χρειάζεται μια ομόψυχη Κοινοβουλευτική Ομάδα. Αν αυτή δεν υπάρξει, τότε θα έχουμε εμπλοκή, η οποία θα πρέπει να λυθεί με προσφυγή στο λαό».\nΣυνάντηση για την τουριστική ανάπτυξη και τον θρησκευτικό τουρισμό\n23 Ιουνίου 2015 - 20:13 Από Τριαντάφυλλος Γαβρινιώτης\n23 Ιουνίου 2015 - 21:05 Από Τριαντάφυλλος Γαβρινιώτης


Στον απόηχο της διαγραφής της Θ. Τζάκρη που έκανε λόγο για «κυβέρνηση ανικανότητας» | ΠΟΛΙΤΙΚΗ | Η ΚΑΘΗΜΕΡΙΝΗ\nΣτον απόηχο της διαγραφής της Θ. Τζάκρη που έκανε λόγο για «κυβέρνηση ανικανότητας»\nO εκπρόσωπος Tύπου του ΠΑΣΟΚ Οδυσσέας Κωνσταντινόπουλος σχολίασε μιλώντας στην τηλεόραση του ΣΚΑΪ την κίνηση της κ. Τζάκρη.\n«Βλέπω όλους τους πρώην υπουργούς, που δεν πρόλαβαν να κλείσουν την πόρτα των Μερσεντές τους οι οδηγοί τους, και έγιναν αντιμνημονιακοί σε ένα βράδυ» δήλωσε ο κ. Κωνσταντινόπουλος και πρόσθεσε:\n«Η κ. Τζάκρη ψήφισε με πολλή θέρμη το πρώτο μνημόνιο όταν ήταν υφυπουργός. Σε κομβικό σημείο για τη χώρα, τώρα που βγαίνουμε από το μνημόνιο, επέλεξε την εύκολη λύση. Γιατί δεν το έκανε όταν ήταν υφυπουργός επί Παπανδρέου; Τότε δεν ψηφίσαμε μνημόνιο, τότε δεν πήραμε δύσκολα μέτρα;» διερωτήθηκε ο κ. Κωνσταντινόπουλος ενώ κατέληξε λέγοντας: «Τότε που ήταν υφυπουργός δεν έστελνε η τρόικα email; Κάποιοι θέλουν να γίνουν δήμαρχοι, κάποιοι άλλοι βουλευτές του ΣΥΡΙΖΑ. Τούς εύχομαι καλό δρόμο, καμία δουλειά δεν είναι ντροπή».\nΑπό την πλευρά του ο Πάρις Κουκουλόπουλος, μιλώντας στο Βήμα FM, υποστήριξε:\n«Αυτό που έκανε ήταν απλά λάθος. Τώρα που βγαίνουμε από τα Μνημόνια, γίνεται αντιμνημονιακή. Δεν είναι τρέντι το ταγιέρ που φόρεσε. Θα παλιώσει πολύ γρήγορα».\nΟ κοινοβουλευτικός εκπρόσωπος του ΠΑΣΟΚ είπε πως η κ. Τζάκρη δεν είχε κάνει γνωστή τη στάση της σε κανέναν και προσέθεσε: «Αποφάσισε να δώσει λίγο οξυγόνο στον κ. Τσίπρα, αλλά στη θέση που είναι χρειάζεται ηλεκτροσόκ. Ηθελημένα ή άθελα, έδωσε οξυγόνο. Έπρεπε να βρει μοντέρνο ταγιέρ και φόρεσε αντιμνημονιακό. Η Ελλάδα, την άνοιξη, βγαίνει στις αγορές και είναι το τέλος των Μνημονίων».\nΕρωτηθείς για τις αποχρώσεις στελεχών του ΠΑΣΟΚ που έδωσαν ψήφο ανοχής είπε: «Οι συνάδελφοί μου εξέφρασαν με ιδιαίτερο χρώμα μια ορισμένη στάση που είναι απολύτως κατανοητή και έχει σχέση με το βάρος και τη δυσκολία που σηκώνουμε 3,5 χρόνια. Δεν νομίζω ότι πρέπει να μπούμε σε μια λογική των δέκα μικρών νέγρων και να αρχίσει να μετράει ο καθένας επί τούτου. Είναι τελείως διαφορετικό να μπαίνουν διαφορετικές οπτικές. Ο καθένας έχει τη δική του».


Η Cherry Tree Production & Creation με τα εργαστήρια του «Σχολείου της Τέχνης» διοργανώνει για 3η συνεχή χρονιά ένα μοναδικό\nArt Summer Camp για παιδιά ηλικίας 5 έως 12 ετών.\nΣ’ ένα ξεχωριστό και καταξιωμένο χώρο πολιτισμού, όπως είναι το Ίδρυμα «Μιχάλης Κακογιάννης», οι μικροί μας φίλοι ακολουθούν ένα πρόγραμμα παιχνιδιού, κατασκευών και εργαστηρίων. Στόχος μας είναι να γνωρίσουν όλες τις μορφές της Τέχνης, να εμβαθύνουν σε αυτές και να καλλιεργηθούν ως δημιουργοί και φιλότεχνοι θεατές.\nΤο εργαστήρι που σίγουρα ξεχωρίζει είναι αυτό της «τέχνης του Animation».\nΑπό 29 Ιουνίου έως 31 Ιουλίου τα παιδιά θα ζήσουν τη μοναδική εμπειρία ενός Art Summer Camp που συνδυάζει τη ψυχαγωγία και την εκπαίδευση με την Τέχνη σε όλες τις μορφές της!\nΕργαστήρι Δημιουργικής Γραφής Παραμυθιού\nΜε όπλο τη φαντασία και έμπνευση από παραδοσιακά και κλασσικά παραμύθια, τα παιδιά καλούνται να ανακαλύψουν τον κόσμο του παραμυθιού. Μέσα από την αφήγηση αρχικά θα ταξιδέψουμε σε κόσμους μαγικούς, όπου οι ήρωες έρχονται αντιμέτωποι με φανταστικά πλάσματα και αρχαίους μύθους. Στη συνέχεια θα\nπροσπαθήσουμε να καλλιεργήσουμε τη φαντασία των μικρών συμμετεχόντων και με τη βοήθεια του εκπαιδευτή να δημιουργήσουν το δικό τους παραμύθι. Αλλά τι είναι ένα παραμύθι χωρίς εικόνες? Μα φυσικά, το τελευταίο μέρος του προγράμματος μας θα είναι η εικονογράφηση του παραμυθιού! Φεύγοντας από το εργαστήριο τα παιδιά θα έχουν ένα ολοκληρωμένο δικό τους παραμύθι!\nΜε τον όρο κινούμενη εικόνα (animation) ορίζεται κάθε ακολουθία κίνησης που έχει δημιουργηθεί εικόνα-εικόνα. Αυτό το εργαστήριο αφορά σε μία βιωματική προσέγγιση της διαδικασίας δημιουργίας κινούμενης εικόνας (animation) και της ενσωμάτωσής της σε διαδικασίες λύσης προβλήματος. Ο κύριος στόχος της υλοποίησης του συγκεκριμένου εργαστηρίου κινείται σε δύο άξονες. Από την μια μεριά, θα επιδιωχθεί να κατανοήσουν τα παιδιά τις ιδιαιτερότητες και τα στάδια δημιουργίας μιας ταινίας animation, ενώ παράλληλα, θα ανιχνευθεί η σύνδεση των σταδίων δημιουργίας του animation με συγκεκριμένες δημιουργικές δραστηριότητες.\nΕργαστήριο Δραματοποίησης-Θεατρικού παιχνιδιού\nΣτο εργαστήριο αυτό, κάθε δεκαήμερο αποτελεί και γνωριμία με μια διαφορετική θεατρική περίοδο. Το Αρχαίο Ελληνικό Θέατρο, το Ελισαβετιανό Θέατρο και τέλος το Σύγχρονο Θέατρο. Τα παιδιά ερχόμενα σε επαφή με θεατρικά κείμενα της κάθε περιόδου, θα εξασκηθούν στην τέχνη της υποκριτικής και του αυτοσχεδιασμού δουλεύοντας τα ίδια πάνω σε ρόλους και σκηνές. Ταυτόχρονα μέσω της διαδικασίας της ενσάρκωσης και πραγμάτωσης των ρόλων και των σκηνών, θα έρθουν σε επαφή με τις τρεις αυτές χρονικές περιόδους, τα θεατρικά αρχέτυπα, τις κοινωνικές και πολιτισμικές ομοιότητες και διαφορές. Η Δραματοποίηση συνδέεται με το παιχνίδι και την δράση, έχει συμμετοχικό και συλλογικό χαρακτήρα, δίνει χώρο στην αποτύπωση συναισθημάτων, της φαντασίας, αλλά και στη δημιουργική έκφραση, καλλιεργώντας τη δημιουργική και την κριτική σκέψη, βοηθά τα παιδιά να αποκτήσουν γνώσεις και δεξιότητες, να ασκηθούν στη δημιουργική και κριτική αντίληψη των πραγμάτων, να ενεργοποιήσουν την διαίσθηση και την ευρηματικότητά τους και να αναπτύξουν τη συναισθηματική τους νοημοσύνη.\nΤο Εργαστήριο Μουσικής Παιδείας είναι μια σε βάθος περιήγηση σε βασικούς σταθμούς της μουσικής. Σε κάθε εργαστήρι καλύπτονται θέματα όπως οι μεγάλοι συνθέτες, η μουσική ακρόαση, τα μουσικά όργανα και φυσικά η μουσική πράξη και ερμηνεία αλλά μέσα από ένα ειδικά διαμορφωμένο πρόγραμμα διάδρασης με τη χρήση πολυμέσων, παιχνιδιών και μουσικών οργάνων. Τα παιδιά μέσα από τα εργαστήρια θα ευαισθητοποιηθούν γύρω από τη μουσική, θα γνωρίσουν μουσικά όργανα μέσα από παρουσιάσεις, συνθέτες και μουσικές περιόδους της μουσικής, βασικές έννοιες της μουσικής θεωρίας, κανόνες μελωδικής ερμηνείας και ρυθμού, θα αναπτύξουν πνεύμα συνεργατικότητας μέσα από ομαδικά μουσικά παιχνίδια και δραστηριότητες.\nΤην εποχή που διπλώναμε σαΐτες και χάρτινα καραβάκια δεν φανταζόμασταν ότι αυτό είναι μια πανάρχαια μορφή τέχνης. Δεν γνωρίζαμε ότι οι ρίζες της χάνονται στα βάθη της Ασίας και εντοπίζονται στην Ιαπωνία του 6ου αιώνα. Το origami, που σημαίνει στα ιαπωνικά «χαρτοδίπλωμα» είναι η τέχνη του να φτιάχνεις σχήματα, σχέδια, ζώα και διάφορα αντικείμενα με ένα κομμάτι χαρτί. Στα μυστικά της τέχνης Origami θα μυήσει τα παιδιά ο\nεκπαιδευτικός – εικαστικός. Τα παιδιά θα έρθουν σε επαφή με το χαρτί καθώς και την ιαπωνική τέχνη του οριγκάμι.\nΣτο σύγχρονο κόσμο η εικόνα αποτελεί κυρίαρχο μέσο επικοινωνίας, έκφρασης, ενημέρωσης, διαφήμισης και προώθησης ιδεών. Σε ένα τέτοιο πλαίσιο, ο κινηματογράφος αναδεικνύεται σε κορυφαία τέχνη της εποχής, συνδυάζοντας τη μαγεία της θέασης με την αφήγηση, η οποία ανέκαθεν γοήτευε την ανθρώπινη ψυχή. Το Εργαστήρι Κινηματογράφου προσφέρει στα παιδιά μία μοναδική ευκαιρία να εξοικειωθούν με τη λογική της εικόνας και την τεχνική της αφήγησης. Επιπλέον, τους δίνει τη δυνατότητα να βιώσουν την ξεχωριστή χαρά της κινηματογραφικής δημιουργίας, αποκομίζοντας πλούσια εμπειρία.\nΤο εργαστήρι Καραγκιόζη προσφέρει στους νέους μια ευκαιρία για δημιουργία και έκφραση μαθαίνοντας τους ταυτόχρονα την προφορική λαϊκή μας παράδοση. Το θέατρο σκιών προσφέρει στα παιδιά διασκέδαση αφού γίνεται ευχάριστο παιχνίδι, αλλά αφήνει και την φαντασία των παιδιών να μεγαλουργήσει. Τα παιδιά στο εργαστήρι του θεάτρου σκιών θα φτιάξουν τη δική τους φιγούρα με διαφορετικά υλικά, χαρτόνι ή πλαστικό, θα μάθουν τεχνικές κίνησης, βασικές αρχές μιμητικής και υποκριτικής. Θα υπάρχει σύντομη ομιλία για προέλευση καταγωγή, ιστορική αναδρομή του Θεάτρου Σκιών και επίδειξη των τεχνικών του. Τέλος θα ακολουθήσει διαδραστικό παιχνίδι, όπου τα παιδιά θα συμμετέχουν σε μικρή παράσταση. \nΕργαστήρι Μουσικού Θεάτρου-Όπερας\nΜέσα από ένα διασκεδαστικό και έξυπνο «παιχνίδι», τα παιδιά έρχονται σε επαφή με το μουσικό θέατρο (Μιούζικαλ, Οπερέτα, Όπερα). Έχουν την ευκαιρία να γνωρίσουν τα διαφορετικά είδη του μουσικού θεάτρου, τις ομοιότητες και τις διαφορές τους, την\nορχήστρα με τα διαφορετικά όργανα, το ρόλο του μαέστρου ενώ παράλληλα συμμετέχουν ενεργά ως «μικροί ηθοποιοί» ή ως «βοηθητικοί συντελεστές της παράστασης». Έχουν την δυνατότητα να γνωρίσουν την ανθρώπινη φωνή μέσα από την επαφή τους με τραγουδιστές – ηθοποιούς, του μουσικού θεάτρου που θα συστηθούν και θα τραγουδήσουν ζωντανά, μπροστά στα παιδιά, μικρά αποσπάσματα από το διεθνές και το Ελληνικό ρεπερτόριο. Ένα διαδραστικό εργαστήρι με σκοπό την βιωματική γνώση πάνω στο Μουσικό Θέατρο, το Μιούζικαλ, την Οπερέτα και την Όπερα.\n«Κάθε παιδί κρύβει μέσα του έναν μεγάλο καλλιτέχνη — Picasso»\nΔεν είναι τυχαίο, πως μεγάλοι καλλιτέχνες θαυμάζουν τόσο τον καλλιτεχνικό αυθορμητισμό των παιδιών που προσπαθούν σε όλη τους τη ζωή να τον εκφράσουν και στις δικές τους δημιουργίες. Ό δικός μας ρόλος και όσων «μεγαλώσαμε» είναι να φροντίσουμε τα παιδιά να μη χάσουν αυτό που χρειάζεται, ούτως ώστε να μπορέσουν να παραμείνουν καλλιτέχνες συντροφεύοντας τα σε ένα ταξίδι προσωπικής έκφρασης και δημιουργίας. Στο ταξίδι αυτό γινόμαστε ζωγράφοι, φωτογράφοι, ποιητές και εκτός από το ατελείωτο παιχνίδι με τα χρώματα και τα υλικά, μοιραζόμαστε τα συναισθήματα και τις εντυπώσεις που μας δημιουργούν τα έργα καλλιτεχνών. Σκοπός του εργαστηρίου εικαστικών είναι τα παιδιά να νιώσουν δημιουργοί, να ανακαλύψουν τις δυνατότητες τους ,να πειραματιστούν ελεύθερα με χρώματα και διαφορετικά υλικά, να μάθουν νέες τεχνικές καλλιτεχνικής έκφρασης, γνωρίζοντας παράλληλα τη ζωή και τα έργα μεγάλων ζωγράφων.\nΨάχνοντας τον θησαυρό μέσα από γρίφους που είναι κρυμμένοι, παίζουμε με το κυνήγι θησαυρού, τις μουσικές καρέκλες, το γελαστό μπαλόνι και πολλά άλλα… Στο παιχνίδι χρησιμοποιούμε τόσο το μυαλό όσο και το σώμα μας. Προάγουμε τη φαντασία και εξασκούμε παλαιές και νέες δεξιότητες. Το παιχνίδι επιτρέπει την εξερεύνηση\nκαι παρέχει μια αίσθηση ανακάλυψης και μάθησης. Στο παιχνίδι, ένα παιδί βιώνει ευχαρίστηση και επιθυμεί να επαναλάβει τη δραστηριότητα. Ενισχύεται η αυτοπεποίθησή του και καλλιεργούνται κοινωνικές δεξιότητες.\nΤο πρόγραμμα χωρίζεται σε τρεις περιόδους:\nΓ Περίοδος 27/07/2020 - 31/07/2020\nΑπό 29/06/2020 έως 31/07/2020\nΊδρυμα Μιχάλης Κακογιάννης\nΑσπασία Κιουντουζή, παιδαγωγός\nΗλιάνα Φιλέα, μουσικός\nΔρ. Σπύρος Σιάκας, Επίκουρος καθηγητής στο Τμήμα Γραφιστικής και\nΟπτικής Επικοινωνίας του Πανεπιστημίου Δυτικής Αττικής\nΑναστασία Τζαβάρα, παιδαγωγός\nΑλεξάνδρα Καπούτσου, αφηγήτρια\nΑνδρέας Ξενόπουλος, μουσικός - ιδρυτής Piano Plus Festival\nΚατερίνα Αθανασιάδη, δασκάλα χορού - ανιματέρ\nΕναλλακτικά μέσω τηλεφώνου στο τηλ. 210 - 3450376\nΜε φυσική παρουσία κατόπιν ραντεβού στο Ίδρυμα Μιχάλης Κακογιάννης, Πειραιώς 206, Ταύρος\n• 1 παιδί: σε 1 περίοδο 180€,\nσε 2 περιόδους 340€, (αφορά περιόδους Α΄ και Β΄)\n• 2 παιδιά: σε 1 περίοδο 350€\nσε 2 περιόδους 660€, (αφορά περιόδους Α΄ και Β΄)\n• Η Γ΄ περίοδος είναι: για 1 παιδί 90€,\nγια 2 παιδιά 170€\nΕπιλέξτε περίοδο παρακολούθησης *\nΑ Περίοδος 29/06/2020 - 10/07/2020 Β Περίοδος 13/07/2020 - 24/07/2020 Γ Περίοδος 27/07/2020 - 31/07/2020\nΗ κατοχύρωση της θέσης σας στο πρόγραμμα γίνεται ύστερα από την μερική η πλήρη καταβολή του κόστους συμμετοχής.


Ομιλία της βουλευτή του ΣΥΡΙΖΑ, Ε. Αμμανατίδου στη συζήτηση για την ψήφο εμπιστοσύνης στην κυβέρνηση | ΣΥΡΙΖΑ Συνασπισμός Ριζοσπαστικής Αριστεράς\nΒέβαια, το σενάριο της εθνικής συνεννόησης με την Αξιωματική Αντιπολίτευση, που έπαιξε έντονα για δυο εικοσιτετράωρα, έδωσε χώρο στην πρόσκαιρη αλλαγή προσώπων της κυβερνητικής παράταξης του ΠΑ.ΣΟ.Κ. Δηλαδή, το ΠΑ.ΣΟ.Κ. μετά τη σύγκλιση της Κοινοβουλευτικής Ομάδας κατάφερε το ακατόρθωτο. Να απορροφήσει τους κραδασμούς της μνημονιακής πολιτικής του βάζοντας στην Κυβέρνηση και πρόσωπα που ήταν απέναντι σʼ αυτήν την αντιλαϊκή πολιτική του. Και θεωρεί ότι πήρε μια ολιγόχρονη παράταση.